text: εταίρων· ΑΠΟΦΑΣΙΣΑΝ να συνάψουν μια συμφωνία-πλαίσιο συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας και όρισαν ως πληρεξουσίους τους για το σκοπό αυτόν: ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Gaston THORN, Πρόεδρο εν ενεργεία του Συμβουλίου των Ευρωπαϊκών Κοινοτήτων· Wilhelm HAFERKAMP, Αντιπρόεδρο της Επιτροπής των Ευρωπαϊκών Κοινοτήτων· Η ΚΥΒΕΡΝΗΣΗ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΒΡΑΖΙΛΙΑΣ, Ramiro SARAIVA GUERREIRO, Υπουργό Εξωτερικών Υποθέσεων της Ομοσπονδιακής Δημοκρατίας της Βραζιλίας, ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους, τα οποία ευρέθηκαν εντάξει, ΣΥΜΦΩΝΗΣΑΝ ΕΠΙ ΤΩΝ ΑΚΟΛΟΥΘΩΝ ΔΙΑΤΑΞΕΩΝ: Άρθρο 1 Μεταχείριση του μάλλον ευνοουμένου κράτους Τα συμβαλλόμενα μέρη παραχωρούν αμοιβαίως τη μεταχείριση του μάλλον ευνοουμένου κράτους κατά τις εμπορικές τους σχέσεις, σύμφωνα με τις διατάξεις της Γενικής Συμφωνίας Δασμών και Εμπορίου. Άρθρο 2 Εμπορική συνεργασία 1. Τα συμβαλλόμενα μέρη δεσμεύονται να προωθήσουν στο υψηλότερο δυνατό σημείο την ανάπτυξη και τη διαφοροποίηση των εμπορικών συναλλαγών τους στο βαθμό που η αντίστοιχη οικονομική τους κατάσταση το επιτρέπει. 2. Για το σκοπό αυτόν, συμφωνούν να μελετήσουν τις μεθόδους και τα μέσα εξαλείψεως των εμποδίων που παρεμβάλλονται στις συναλλαγές τους, και κυρίως των μη δασμολογικών και παραδασμολογικών εμποδίων, λαμβάνοντας υπόψη τις εργασίες που πραγματοποιήθηκαν εν προκειμένω από τους διεθνείς οργανισμούς. 3. Τα συμβαλλόμενα μέρη μεριμνούν, σύμφωνα με τις αντίστοιχες νομοθεσίες τους, να εφαρμόσουν μια πολιτική που σκοπεύει: α) στην αμοιβαία παραχώρηση των μεγαλυτέρων δυνατών διευκολύνσεων για τις εμπορικές συναλλαγές που παρουσιάζουν ενδιαφέρον για το ένα ή το άλλο μέρος· β) στη συνεργασία, σε διμερές πλαίσιο και σε πολυμερές επίπεδο, για την επίλυση εμπορικών προβλημάτων κοινού ενδιαφέροντος, περιλαμβανομένων και των προβλημάτων που έχουν σχέση με τα βασικά προϊόντα, τα ημιεπεξεργασμένα και τα επεξεργασμένα προϊόντα· γ) στην εκτίμηση των αντιστοίχων αναγκών και συμφερόντων τους όσον αφορά τόσο την πρόσβαση στους πόρους και την περαιτέρω μεταποίησή τους, όσο και την πρόσβαση στις αγορές των συμβαλλομένων μερών για τα ημιεπεξεργασμένα προϊόντα του άλλου μέρους· δ) στην προσέγγιση των οικονομικών φορέων των δύο περιοχών, για να διαφοροποιήσουν και να αυξήσουν τα ρεύματα των υπαρχουσών συναλλαγών· ε) στη μελέτη και σύσταση μέτρων εμπορικής προωθήσεως για την ενθάρρυνση της αναπτύξεως των εισαγωγών και εξαγωγών. Άρθρο 3 Οικονομική συνεργασία 1. Δεδομένου του αμοιβαίου συμφέροντος και λαμβανομένων υπόψη των μακροπρόθεσμων οικονομικών τους στόχων, τα συμβαλλόμενα μέρη αναπτύσσουν την οικονομική τους συνεργασία σε όλους τους τομείς που κρίνουν κατάλληλους. Αυτή η συνεργασία αποσκοπεί κυρίως: - να ευνοήσει την ανάπτυξη και την οικονομική ευεξία των αντίστοιχων βιομηχανιών τους, - να δημιουργήσει νέες πηγές ανεφοδιασμού και καινούριες αγορές, - να ενθαρρύνει την επιστημονική και τεχνολογική πρόοδο, - να συμβάλει, κατά γενικό τρόπο, στην ανάπτυξη των οικονομιών τους και των αντίστοιχων βιοτικών επιπέδων. 2. Για να πραγματοποιήσουν τους στόχους αυτούς, τα συμβαλλόμενα μέρη επιζητούν μεταξύ άλλων να διευκολύνουν και να προωθήσουν με κατάλληλα μέτρα: α) ευρεία και αρμονική συνεργασία μεταξύ των αντίστοιχων βιομηχανιών τους, κυρίως με τη μορφή κοινών επιχειρήσεων· β) αυξημένη συμμετοχή των αντίστοιχων οικονομικών φορέων στη βιομηχανική ανάπτυξη των συμβαλλομένων μερών, με αμοιβαία ευνοϊκούς όρους· γ) επιστημονική και τεχνολογική συνεργασία· δ) συνεργασία στον τομέα της ενέργειας· ε) συνεργασία στον γεωργικό τομέα· στ) ευνοϊκούς όρους για την επέκταση


text: των επενδύσεων σε προνομιακές βάσεις για κάθε ενδιαφερόμενο μέρος· ζ) συνεργασία όσον αφορά τις τρίτες χώρες. 3. Τα συμβαλλόμενα μέρη ενθαρρύνουν με τον κατάλληλο τρόπο τις τακτικές ανταλλαγές πληροφοριών που έχουν σχέση με την εμπορική και οικονομική συνεργασία. 4. Με την επιφύλαξη των σχετικών διατάξεων των συνθηκών περί ιδρύσεως των Ευρωπαϊκών Κοινοτήτων, η παρούσα συμφωνία καθώς και κάθε αναληφθείσα στο πλαίσιό της ενέργεια αφήνουν άθικτες τις αρμοδιότητες των Κρατών μελών των Κοινοτήτων να αναλάβουν διμερείς ενέργειες με την Ομοσπονδιακή Δημοκρατία της Βραζιλίας στον τομέα της οικονομικής συνεργασίας και να συνάψουν, κατά περίπτωση, νέες συμφωνίες οικονομικής συνεργασίας με την Ομοσπονδιακή Δημοκρατία της Βραζιλίας. Άρθρο 4 Μικτή επιτροπή συνεργασίας 1. Συνιστάται μικτή επιτροπή συνεργασίας που αποτελείται από αντιπροσώπους της Κοινότητας και της Βρα ζιλίας. Συνέρχεται μία φορά το έτος. Έκτακτες συνεδριάσεις μπορούν να συγκληθούν με κοινή συμφωνία. 2. Η επιτροπή επιφορτίζεται με την ενθάρρυνση και τη παρακολούθηση εκ του σύνεγγυς των διαφόρων δραστηριοτήτων εμπορικής και οικονομικής συνεργασίας που προβλέπονται μεταξύ της Κοινότητας και της Βραζιλίας. Στα πλαίσια της εν λόγω επιτροπής, διεξάγονται διαβουλεύσεις σε κατάλληλο επίπεδο, για να διευκολύνουν την υλοποίηση της παρούσας συμφωνίας και να προωθήσουν την πραγματοποίηση των γενικών της στόχων. Άρθρο 5 Άλλες συμφωνίες Η παρούσα συμφωνία αντικαθιστά την εμπορική συμφωνία μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας, η οποία ισχύει από την 1η Ιανουαρίου 1974. Με την επιφύλαξη των διατάξεων που αφορούν την οικονομική συνεργασία, οι οποίες προβλέπονται στο άρθρο 3 παράγραφος 4, οι διατάξεις της παρούσας συμφωνίας αντικαθιστούν τις διατάξεις των συμφωνιών που έχουν συναφθεί μεταξύ Κρατών μελών των Κοινοτήτων και της Ομοσπονδιακής Δημοκρατίας της Βραζιλίας, εφόσον οι τελευταίες αυτές διατάξεις είναι ασυμβίβαστες ή ταυτόσημες με τις πρώτες. Άρθρο 6 Ευρωπαϊκή Κοινότητα Άνθρακα και Χάλυβα Συνάπτεται χωριστό πρωτόκολλο μεταξύ, αφενός, της Ευρωπαϊκής Κοινότητας Άνθρακα και Χάλυβα και των Κρατών μελών της και, αφετέρου, της Ομοσπονδιακής Δημοκρατίας της Βραζιλίας. Άρθρο 7 Το παράρτημα αποτελεί αναπόσπαστο μέρος της παρούσας συμφωνίας. Άρθρο 8 Εδαφική εφαρμογή Η παρούσα συμφωνία εφαρμόζεται, αφενός, στα εδάφη στα οποία έχει εφαρμογή η συνθήκη περί ιδρύσεως της Ευρωπαϊκής Οικονομικής Κοινότητας και υπό τους όρους που προβλέπονται από την εν λόγω συνθήκη και, αφετέρου, στο έδαφος της Ομοσπονδιακής Δημοκρατίας της Βραζιλίας. Άρθρο 9 Διάρκεια 1. Η παρούσα συμφωνία αρχίζει να ισχύει την πρώτη ημέρα του μηνός που ακολουθεί την ημερομηνία κατά την οποία τα συμβαλλόμενα μέρη θα έχουν κοινοποιήσει αμοιβαίως την ολοκλήρωση των απαραίτητων για το σκοπό αυτόν διαδικασιών. 2. Η παρούσα συμφωνία συνάπτεται για χρονικό διάστημα πέντε ετών. Ανανεώνεται από έτος σε έτος, αν κανένα συμβαλλόμενο μέρος δεν την καταγγείλει έξι μήνες πριν από τη λήξη της. Άρθρο 10 Αυθεντικές γλώσσες Η παρούσα συμφωνία συντάσσεται σε δύο αντίτυπα στη γερμανική, αγγλική, δανική, γαλλική, ιταλική, ολλανδική και πορτογαλική γλώσσα, και όλα τα κείμενα είναι εξίσου αυθεντικά. Udfaerdiget i Bruxelles, den attende september nitten hundrede og firs. Geschehen zu Bruessel am achtzehnten September neunzehnhundertachtzig. Done at Brussels on the eighteenth day of September in the year one thousand nine hundred and eighty. Fait a Bruxelles, le dix-huit septembre mil neuf cent quatre-vingt. Fatto a

type: contracts

jurisdiction: EU


text: Bruxelles, addi diciotto settembre millenovecentottanta. Gedaan te Brussel, de achttiende september negentienhonderd tachtig. Feito em Bruxelas, aos dezoito de setembro de mil novecentos e oitenta. For Raadet for De europaeiske Faellesskaber Fuer den Rat der Europaeischen Gemeinschaften For the Council of the European Communities Pour le Conseil des Communautes europeennes Per il Consiglio delle Comunita europee Voor de Raad van de Europese Gemeenschappen Pelo Conselho das Comunidades Europeias For regeringen for Den foederative republik Brasilien Fuer die Regierung der Foederativen Republik Brasilien For the Government of the Federative Republic of Brazil Pour le gouvernement de la republique federative du Bresil Per il governo della Repubblica federale del Brasile Voor de Regering van de Federatieve Republiek Brazilie Pelo Governo da Republica Federativa do Brasil (1) Το κείμενο της συμφωνίας στην ελληνική γλώσσα δημοσιεύεται ενημερωτικά, εν αναμονή της επίσημης υιοθετήσεώς του από τα συμβαλλόμενα μέρη. Ανταλλαγή επιστολών για τις θαλάσσιες μεταφορές Κύριε Πρέσβη, Έχω την τιμή να σας επιβεβαιώσω τα εξής: Λαμβάνοντας υπόψη τις ανησυχίες που εξέφρασε η Ευρωπαϊκή Οικονομική Κοινότητα και τα Κράτη μέλη κατά τη διαπραγμάτευση της συμφωνίας μεταξύ της Κοινότητας και της Βραζιλίας η οποία υπεγράφη σήμερα, ως προς τα εμπόδια που μπορούν να προκύψουν κατά τις εμπορικές συναλλαγές από τη λειτουργία των θαλασσίων μεταφορών, συμφωνήθηκε ότι θα αναζητηθούν αμοιβαίως ικανοποιητικές λύσεις στον τομέα των θαλασσίων μεταφορών μεταξύ, αφενός, της Βραζιλίας και, αφετέρου, της Κοινότητας και των Κρατών μελών. Για το σκοπό αυτόν, συμφωνήθηκε επίσης ότι, ήδη από την πρώτη συνεδρίαση της Μικτής Επιτροπής, τα προβλήματα που αναφέρθηκαν στο πρώτο εδάφιο, και θα μπορούσαν να επηρεάσουν την ανάπτυξη των αμοιβαίων εμπορικών συναλλαγών, θα εξεταστούν κατά τρόπο που να εξασφαλίζει την αρμονική εξέλιξη των συναλλαγών αυτών. Παρακαλώ δεχθείτε, Κύριε Πρέσβη, τη διαβεβαίωση της μεγίστης εκτιμήσεώς μου. Για το Συμβούλιο των Ευρωπαϊκών Κοινοτήτων και τα Κράτη μέλη της Κοινότητας Κύριε Πρόεδρε, Έχω την τιμή να σας επιβεβαιώσω τα εξής: Λαμβάνοντας υπόψη τις ανησυχίες που εξέφρασε η Ευρωπαϊκή Οικονομική Κοινότητα και τα Κράτη μέλη κατά τη διαπραγμάτευση της συμφωνίας μεταξύ της Κοινότητας και της Βραζιλίας, η οποία υπεγράφη σήμερα, ως προς τα εμπόδια που μπορούν να προκύψουν κατά τις εμπορικές συναλλαγές από τη λειτουργία των θαλασσίων μεταφορών, συμφωνήθηκε ότι θα αναζητηθούν αμοιβαίως ικανοποιητικές λύσεις στον τομέα των θαλασσίων μεταφορών μεταξύ, αφενός, της Βραζιλίας, και, αφετέρου, της Κοινότητας και των Κρατών μελών. Για το σκοπό αυτόν, συμφωνήθηκε επίσης ότι, ήδη από την πρώτη συνεδρίαση της Μικτής Επιτροπής, τα προβλήματα που αναφέρθηκαν στο πρώτο εδάφιο, και θα μπορούσαν να επηρεάσουν την ανάπτυξη των αμοιβαίων εμπορικών συναλλαγών, θα εξετασθούν κατά τρόπο που να εξασφαλίζει την αρμονική εξέλιξη των συναλλαγών αυτών. Παρακαλώ δεχθείτε, Κύριε Πρόεδρε, τη διαβεβαίωση της μεγίστης εκτιμήσεώς μου. Για την Κυβέρνηση της Ομοσπονδιακής Δημοκρατίας της Βραζιλίας Επιστολή αριθ. 2 Βρυξέλλες, Κύριε . . ., Έχω την τιμή να σας γνωστοποιήσω ότι έλαβα τη σημερινή σας επιστολή σχετικά με το άρθρο 10 της συμφωνίας-πλαισίου συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας. Σας επιβεβαιώνω ότι η κυβέρνησή μου συμφωνεί για το νέο κείμενο του άρθρου 10. Δεχθείτε σας παρακαλώ, Κύριε


text:
 Avis juridique important
 |
 22001D0085
 Απόφαση της Μεικτής Επιτροπής του ΕΟΧ αριθ. 85/2001, της 19ης Ιουνίου 2001, για την τροποποίηση του παραρτήματος XXI (Στατιστικές) της συμφωνίας ΕΟΧ
 Επίσημη Εφημερίδα αριθ. L 238 της 06/09/2001 σ. 0038 - 0038
 Απόφαση της Μεικτής Επιτροπής του ΕΟΧαριθ. 85/2001της 19ης Ιουνίου 2001για την τροποποίηση του παραρτήματος XXI (Στατιστικές) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και, ιδίως, το άρθρο 98,Εκτιμώντας τα εξής:(1) Το παράρτημα XXI της συμφωνίας τροποποιήθηκε από την απόφαση αριθ. 57/2001 της Μεικτής Επιτροπής του ΕΟΧ, της 18ης Μαΐου 2001(1).(2) Ο κανονισμός (ΕΚ) αριθ. 2516/2000 του Ευρωπαϊκού Κοινοβουλίου και του Συμβουλίου, της 7ης Νοεμβρίου 2000, για τροποποίηση των κοινών αρχών του ευρωπαϊκού συστήματος εθνικών και περιφερειακών λογαριασμών της Κοινότητας (ΕΣΟΛ 95) όσον αφορά τους φόρους και τις κοινωνικές εισφορές και για τροποποίηση του κανονισμού (ΕΚ) αριθ. 2223/96 του Συμβουλίου(2) πρέπει να ενσωματωθεί στη συμφωνία.(3) Ο κανονισμός (ΕΚ) αριθ. 2223/96 δεν εφαρμόζεται στο Λιχτενστάιν,ΑΠΟΦΑΣΙΖΕΙ:Άρθρο 1Στο σημείο 19δ [κανονισμός (ΕΚ) αριθ. 2223/96 του Συμβουλίου] του παραρτήματος XXI της συμφωνίας, πριν από τις προσαρμογές, προστίθεται η ακόλουθη περίπτωση: "- 32000 R 2516: Κανονισμός (ΕΚ) αριθ. 2516/2000 του Ευρωπαϊκού Κοινοβουλίου και του Συμβουλίου, της 7ης Νοεμβρίου 2000 (ΕΕ L 290 της 17.11.2000, σ. 1)."Άρθρο 2Τα κείμενα του κανονισμού (ΕΚ) αριθ. 2516/2000 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 20 Ιουνίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 19 Ιουνίου 2001.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 165 της 21.6.2001, σ. 63.(2) ΕΕ L 290 της 17.11.2000, σ. 1.(3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21996A0522(01)
 Συμφωνία υπό μορφή ανταλλαγής επιστολών σχετικά με διαβουλεύσεις μεταξύ της Ευρωπαϊκής Κοινότητας και του Βασιλείου της Ταϊλάνδης δυνάμει του άρθρου ΧΧΙΙΙ της ΓΣΔΕ για το ρύζι
 Επίσημη Εφημερίδα αριθ. L 122 της 22/05/1996 σ. 0016 - 0019
 ΣΥΜΦΩΝΙΑ υπό μορφή ανταλλαγής επιστολών σχετικά με διαβουλεύσεις μεταξύ της Ευρωπαϊκής Κοινότητας και του Βασιλείου της Ταϊλάνδης δυνάμει του άρθρου ΧΧΙΙΙ της ΓΣΔΕ για το ρύζι Α. Επιστολή της Ευρωπαϊκής Κοινότητας Εξοχώτατε,Έχω την τιμή να επιβεβαιώσω τη διευθέτηση που επετεύχθη μεταξύ της Ευρωπαϊκής Κοινότητας και του Βασιλείου της Ταϊλάνδης σχετικά με τις δασμολογικές ποσοστώσεις της Ευρωπαϊκής Κοινότητας για το ρύζι σε θραύσματα και το άμυλο μανιόκας που πρόκειται να ισχύσουν από 1ης Απριλίου 1996, όπως εμφανίζονται στο σημείωμα που προσαρτάται στην παρούσα ανταλλαγή επιστολών.Επιπλέον της ανωτέρω διευθέτησης, τα δύο μέρη συμφωνούν περαιτέρω ότι πρέπει να αναθεωρήσουν από κοινού, κατόπιν αιτήσεως εκατέρου των μερών, τη λειτουργία του συστήματος «αντιπροσωπευτικής τιμής» για το ρύζι. Εάν φανεί σε ένα από τα δύο μέρη ότι η λειτουργία του συστήματος παρεμποδίζει ουσιαστικά τις εμπορικές ροές μεταξύ των μερών, η Επιτροπή των Ευρωπαϊκών Κοινοτήτων, σε συνεννόηση με την κυβέρνηση του Βασιλείου της Ταϊλάνδης, θα εξετάσει τα σημαντικά προβλήματα που θα διαπιστωθούν με σκοπό την εφαρμογή κατάλληλης λύσης. Τα δύο μέρη πιστεύουν ότι μια τέτοια επανεξέταση δεν θα χρειαστεί πριν από το έτος 1998.Βάσει της ανωτέρω διευθέτησης και συμφωνίας, τα δύο μέρη συμφωνούν να αναστείλουν τις τρέχουσες διαβουλεύσεις δυνάμει του άρθρου ΧΧΙΙΙ της ΓΣΔΕ 1994.Η προαναφερθείσα συμφωνία αναστολής και το σχετικό παράρτημα ισχύουν υπό την επιφύλαξη των δικαιωμάτων και υποχρεώσεων εκατέρου των μερών στο πλαίσιο του Παγκόσμιου Οργανισμού Εμπορίου (ΠΟΕ). Εντούτοις, και τα δύο μέρη δεν θα ασκήσουν τα δικαιώματά τους καθ' όν χρόνο οι ετήσιες δασμολογικές ποσοστώσεις είναι ανοικτές και παραμένουν σε ισχύ για το οικείο έτος. Το μέρος που ασκεί το δικαίωμα παρέχει δίμηνη προθεσμία προειδοποίησης πριν από το τέλος του οικείου έτους ποσόστωσης.Η παρούσα επιστολή, καθώς και η ταυτόσημη επιστολή της εξοχότητάς σας αποτελούν τη συμφωνία μεταξύ των δύο μερών σχετικά με την αναστολή των τρεχουσών διαβουλεύσεων δυνάμει του άρθρου ΧΧΙΙΙ της ΓΣΔΕ 1994.Μετά τιμής,Εξ ονόματος του Συμβουλίου της Ευρωπαϊκής ΈνωσηςΠΑΡΑΡΤΗΜΑ Σημείωμα σχετικά με δασμολογικές ποσοστώσειςΕξοχώτατε,Σε συνέχεια των συζητήσεων για την προαγωγή των κοινών συμφερόντων της Ευρωπαϊκής Κοινότητας και του Βασιλείου της Ταϊλάνδης, επιτεύχθηκε η ακόλουθη διευθέτηση μεταξύ της Ευρωπαϊκής Κοινότητας και του Βασιλείου της Ταϊλάνδης, η οποία ισχύει από 1ης Απριλίου 1996:1. Άμυλο μανιόκας:α) Η Ευρωπαϊκή Κοινότητα θα ανοίξει πρόσθετη αυτόνομη ετήσια δασμολογική ποσόστωση 10 500 τόνων, εκ των οποίων 10 000 τόνοι θα χορηγηθούν στην Ταϊλάνδη.β) Ο εντός ποσοστώσεων δασμός για την εν λόγω πρόσθετη δασμολογική ποσόστωση θα είναι ο ισχύων προτιμησιακός δασμός μειωμένος κατά 100 Ecu ανά τόνο.γ) Ο εντός ποσοστώσεων δασμός για τις δύο δασμολογικές ποσοστώσεις για το άμυλο μανιόκας που περιλαμβάνονται στο πρόγραμμα της Ευρωπαϊκής Κοινότητας, που πρόκειται να εφαρμοστεί σε αυτόνομη βάση, θα είναι ο ισχύων προτιμησιακός δασμός μειωμένος κατά 100 Ecu ανά τόνο.δ) Η Ευρωπαϊκή Κοινότητα θα καταργήσει, σε αυτόνομη βάση, τις απαιτήσεις τελικής χρήσεως για τις τρεις αυτές δασμολογικές ποσοστώσεις.2. Ρύζι σε θραύσματα:α)


text: Η Ευρωπαϊκή Κοινότητα θα ανοίξει νέα ετήσια δασμολογική ποσόστωση 80 000 τόνων, εκ των οποίων 41 600 τόνοι θα χορηγηθούν στην Ταϊλάνδη.β) Ο εντός ποσοστώσεων δασμός θα είναι ο ισχύων προτιμησιακός δασμός μειωμένος κατά 28 Ecu ανά τόνο.Μέχρι την ποσότητα των δασμολογικών ποσοστώσεων που χορηγούνται στην Ταϊλάνδη, οι άδειες εισαγωγής της Ευρωπαϊκής Κοινότητας θα εκδίδονται εντός των συμφωνημένων ορίων με βάση τα πιστοποιητικά εξαγωγής που εκδίδονται από την κυβέρνηση της Ταϊλάνδης.Β. Επιστολή του Βασιλείου της Ταϊλάνδης Κύριε,Έχω την τιμή να σας γνωρίσω τη λήψη σημερινής επιστολής σας, η οποία έχει ως εξής:«Έχω την τιμή να επιβεβαιώσω τη διευθέτηση που επετεύχθη μεταξύ της Ευρωπαϊκής Κοινότητας και του Βασιλείου της Ταϊλάνδης σχετικά με τις δασμολογικές ποσοστώσεις της Ευρωπαϊκής Κοινότητας για το ρύζι σε θραύσματα και το άμυλο μανιόκας που πρόκειται να ισχύσουν από 1ης Απριλίου 1996, όπως εμφανίζονται στο σημείωμα που προσαρτάται στην παρούσα ανταλλαγή επιστολών.Επιπλέον της ανωτέρω διευθέτησης, τα δύο μέρη συμφωνούν περαιτέρω ότι πρέπει να αναθεωρήσουν από κοινού, κατόπιν αιτήσεως εκατέρου των μερών, τη λειτουργία του συστήματος "αντιπροσωπευτικής τιμής" για το ρύζι. Εάν φανεί σε ένα από τα δύο μέρη ότι η λειτουργία του συστήματος παρεμποδίζει ουσιαστικά τις εμπορικές ροές μεταξύ των μερών, η Επιτροπή των Ευρωπαϊκών Κοινοτήτων, σε συνεννόηση με την κυβέρνηση του Βασιλείου της Ταϊλάνδης, θα εξετάσει τα σημαντικά προβλήματα που θα διαπιστωθούν με σκοπό την εφαρμογή κατάλληλης λύσης. Τα δύο μέρη πιστεύουν ότι μια τέτοια επανεξέταση δεν θα χρειαστεί πριν από το έτος 1998.Βάσει της ανωτέρω διευθέτησης και συμφωνίας, τα δύο μέρη συμφωνούν να αναστείλουν τις τρέχουσες διαβουλεύσεις δυνάμει του άρθρου XXIII της ΓΣΔΕ 1994.Η προαναφερθείσα συμφωνία αναστολής και το σχετικό παράρτημα ισχύουν υπό την επιφύλαξη των δικαιωμάτων και υποχρεώσεων εκατέρου των μερών στο πλαίσιο του Παγκόσμιου Οργανισμού Εμπορίου (ΠΟΕ). Εντούτοις, και τα δύο μέρη δεν θα ασκήσουν τα δικαιώματά τους καθ' ον χρόνο οι ετήσιες δασμολογικές ποσοστώσεις είναι ανοικτές και παραμένουν σε ισχύ για το οικείο έτος. Το μέρος που ασκεί το δικαίωμα παρέχει δίμηνη προθεσμία προειδοποίησης πριν από το τέλος του οικείου έτους ποσόστωσης.Η παρούσα επιστολή, καθώς και η ταυτόσημη επιστολή της εξοχότητάς σας αποτελούν τη συμφωνία μεταξύ των δύο μερών σχετικά με την αναστολή των τρεχουσών διαβουλεύσεων δυνάμει του άρθρου XXIII της ΓΣΔΕ 1994.»Έχω την τιμή να σας επιβεβαιώσω ότι η κυβέρνησή μου αποδέχεται τα ανωτέρω και ότι, όπως προτείνατε, η επιστολή σας και η παρούσα αποτελούν συμφωνία.Μετά τιμής,Για την κυβέρνηση του Βασιλείου της Ταϊλάνδης«ΠΑΡΑΡΤΗΜΑΣημείωμα σχετικά με δασμολογικές ποσοστώσειςΕξοχώτατε,Σε συνέχεια των συζητήσεων για την προαγωγή των κοινών συμφερόντων της Ευρωπαϊκής Κοινότητας και του Βασιλείου της Ταϊλάνδης, επιτεύχθηκε η ακόλουθη διευθέτηση μεταξύ της Ευρωπαϊκής Κοινότητας και του Βασιλείου της Ταϊλάνδης, η οποία ισχύει από 1ης Απριλίου 1996:1. Άμυλο μανιόκας:α) Η Ευρωπαϊκή Κοινότητα θα ανοίξει πρόσθετη αυτόνομη ετήσια δασμολογική ποσόστωση 10 500 τόνων, εκ των οποίων 10 000 τόνοι θα χορηγηθούν στην Ταϊλάνδη.β) Ο εντός ποσοστώσεων δασμός για την εν λόγω πρόσθετη δασμολογική ποσόστωση θα είναι ο ισχύων προτιμησιακός δασμός μειωμένος κατά 100 Ecu ανά τόνο.γ) Ο εντός ποσοστώσεων δασμός για τις δύο δασμολογικές ποσοστώσεις για το άμυλο μανιόκας που περιλαμβάνονται στο πρόγραμμα της Ευρωπαϊκής Κοινότητας,


text: που πρόκειται να εφαρμοστεί σε αυτόνομη βάση, θα είναι ο ισχύων προτιμησιακός δασμός μειωμένος κατά 100 Ecu ανά τόνο.δ) Η Ευρωπαϊκή Κοινότητα θα καταργήσει, σε αυτόνομη βάση, τις απαιτήσεις τελικής χρήσεως για τις τρεις αυτές δασμολογικές ποσοστώσεις.2. Ρύζι σε θραύσματα:α) Η Ευρωπαϊκή Κοινότητα θα ανοίξει νέα ετήσια δασμολογική ποσόστωση 80 000 τόνων, εκ των οποίων 41 600 τόνοι θα χορηγηθούν στην Ταϊλάνδη.β) Ο εντός ποσοστώσεων δασμός θα είναι ο ισχύων προτιμησιακός δασμός μειωμένος κατά 28 Ecu ανά τόνο.Μέχρι την ποσότητα των δασμολογικών ποσοστώσεων που χορηγούνται στην Ταϊλάνδη, οι άδειες εισαγωγής της Ευρωπαϊκής Κοινότητας θα εκδίδονται εντός των συμφωνημένων ορίων με βάση τα πιστοποιητικά εξαγωγής που εκδίδονται από την κυβέρνηση της Ταϊλάνδης.»


text:
 EL
 Επίσημη Εφημερίδα της Ευρωπαϊκής Ένωσης
 C 202/317
 ΠΡΩΤΟΚΟΛΛΟ (αριθ. 32)
 ΓΙΑ ΤΗΝ ΑΠΟΚΤΗΣΗ ΑΚΙΝΗΤΩΝ ΣΤΗ ΔΑΝΙΑ
 ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,
 ΕΠΙΘΥΜΩΝΤΑΣ να διευθετήσουν ορισμένα ειδικά προβλήματα που αφορούν τη Δανία,
 ΣΥΜΦΩΝΗΣΑΝ επί των ακολούθων διατάξεων, οι οποίες προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης:
 Παρά τις διατάξεις των Συνθηκών, η Δανία μπορεί να διατηρήσει την ισχύουσα νομοθεσία της στο θέμα της δευτερεύουσας κατοικίας.


text:
 26.10.2012
 EL
 Επίσημη Εφημερίδα της Ευρωπαϊκής Ένωσης
 C 326/1
 ΠΡΩΤΟΚΟΛΛΟ (αριθ. 13)
 ΣΧΕΤΙΚΑ ΜΕ ΤΑ ΚΡΙΤΗΡΙΑ ΣΥΓΚΛΙΣΗΣ
 ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,
 ΕΠΙΘΥΜΩΝΤΑΣ να καθορίσουν τις λεπτομέρειες των κριτηρίων σύγκλισης που θα καθοδηγήσουν στην Ένωση κατά τη λήψη αποφάσεων σχετικά με την κατάργηση των παρεκκλίσεων των κρατών μελών για τα οποία ισχύει παρέκκλιση, όπως αναφέρεται στο άρθρο 140 της Συνθήκης για τη λειτουργία της Ευρωπαϊκής Ένωσης,
 ΣΥΜΦΩΝΗΣΑΝ επί των ακόλουθων διατάξεων, οι οποίες προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης:
 Άρθρο 1
 Το κριτήριο της σταθερότητας των τιμών, που αναφέρεται στο άρθρο 140, παράγραφος 1, πρώτη περίπτωση της Συνθήκης για τη λειτουργία της Ευρωπαϊκής Ένωσης, σημαίνει ότι ένα κράτος μέλος έχει σταθερές επιδόσεις στο θέμα των τιμών και μέσο ποσοστό πληθωρισμού, καταγεγραμμένο επί ένα έτος πριν από τον έλεγχο, που δεν υπερβαίνει εκείνο των τριών, το πολύ, κρατών μελών με τις καλύτερες επιδόσεις από άποψη σταθερότητας τιμών, περισσότερο από 1 1/2 ποσοστιαία μονάδα. Ο πληθωρισμός υπολογίζεται βάσει του δείκτη τιμών καταναλωτή (ΔΤΚ) ή σε συγκρίσιμη βάση, λαμβάνοντας υπόψη τις διαφορές των εθνικών ορισμών.
 Άρθρο 2
 Το κριτήριο της δημοσιονομικής κατάστασης, που αναφέρεται στο άρθρο 140, παράγραφος 1, δεύτερη περίπτωση της Συνθήκης για τη λειτουργία της Ευρωπαϊκής Ένωσης, σημαίνει ότι τη στιγμή της εξέτασης δεν έχει ληφθεί απόφαση του Συμβουλίου, για το κράτος μέλος, όπως αναφέρεται στο άρθρο 126, παράγραφος 6, της εν λόγω Συνθήκης, όσον αφορά την ύπαρξη υπερβολικού ελλείμματος.
 Άρθρο 3
 Το κριτήριο της συμμετοχής στο μηχανισμό συναλλαγματικών ισοτιμιών του ευρωπαϊκού νομισματικού συστήματος, που αναφέρεται στο άρθρο 140, παράγραφος 1, τρίτη περίπτωση της εν λόγω Συνθήκης, σημαίνει ότι ένα κράτος μέλος έχει τηρήσει τα κανονικά περιθώρια διακύμανσης που προβλέπει ο μηχανισμός συναλλαγματικών ισοτιμιών του ευρωπαϊκού νομισματικού συστήματος χωρίς σοβαρή ένταση κατά τα δύο, τουλάχιστον, τελευταία έτη πριν από την εξέταση. Ειδικότερα, το κράτος μέλος δεν πρέπει να έχει υποτιμήσει την κεντρική διμερή ισοτιμία του νομίσματος έναντι του ευρώ με δική πρωτοβουλία μέσα στο ίδιο χρονικό διάστημα.
 Άρθρο 4
 Το κριτήριο της σύγκλισης των επιτοκίων, που αναφέρεται στο άρθρο 140, παράγραφος 1, τέταρτη περίπτωση της εν λόγω Συνθήκης, σημαίνει ότι το υπό παρατήρηση κράτος μέλος, επί διάστημα ενός έτους πριν από την εξέταση, έχει μέσο ονομαστικό μακροπρόθεσμο επιτόκιο το οποίο δεν υπερβαίνει εκείνο των τριών, το πολύ, κρατών μελών με τις καλύτερες επιδόσεις από άποψη σταθερότητας τιμών, περισσότερο από 2 ποσοστιαίες μονάδες. Τα επιτόκια υπολογίζονται βάσει μακροπροθέσμων ομολόγων του δημοσίου ή συγκρίσιμων χρεογράφων, λαμβάνοντας υπόψη τις διαφορές των εθνικών ορισμών.
 Άρθρο 5
 Τα στατιστικά στοιχεία που χρησιμοποιούνται για την εφαρμογή του παρόντος πρωτοκόλλου παρέχονται από την Επιτροπή.
 Άρθρο 6
 Το Συμβούλιο, αποφασίζοντας ομόφωνα προτάσει της Επιτροπής και μετά από διαβούλευση με το Ευρωπαϊκό Κοινοβούλιο, με την ΕΚΤ και με την Οικονομική και Δημοσιονομική Επιτροπή, θεσπίζει τις κατάλληλες διατάξεις για τον καθορισμό των λεπτομερειών των κριτηρίων σύγκλισης που αναφέρονται στο άρθρο 140, της εν λόγω Συνθήκης, οι οποίες θα αντικαταστήσουν τότε το παρόν Πρωτόκολλο.


text:
 Avis juridique important
 |
 21994A1231(06)
 Συμφωνία υπό μορφή ανταλλαγής επιστολών για την παράταση της προσαρμογής της συμφωνίας μεταξύ της Ευρωπαϊκής Κοινότητας και της Τσεχικής Δημοκρατίας σχετικά με το εμπόριο κρέατος προβάτου, αμνού και αιγός
 Επίσημη Εφημερίδα αριθ. L 351 της 31/12/1994 σ. 0025 - 0026 Φινλανδική ειδική έκδοση: Κεφάλαιο 3 τόμος 65 σ. 0163 Σουηδική ειδική έκδοση: Κεφάλαιο 3 τόμος 65 σ. 0163
 ΣΥΜΦΩΝΙΑ υπό μορφή ανταλλαγής επιστολών για την παράταση της προσαρμογής της συμφωνίας μεταξύ της Ευρωπαϊκής Κοινότητας και της Τσεχικής Δημοκρατίας σχετικά με το εμπόριο κρέατος προβάτου, αμνού και αιγόςΕπιστολή αριθ. 1 Βρυξέλλες, . . . . . .Κύριε,Έχω την τιμή να αναφερθώ στην ανταλλαγή επιστολών του 1990 που αποτελεί συμφωνία μεταξύ της Κοινότητας και της Τσεχικής Δημοκρατίας και προσαρμόζει την κύρια συμφωνία που συνήφθη το 1982 μεταξύ της Κοινότητας και της Τσεχικής Δημοκρατίας σχετικά με το εμπόριο κρέατος προβάτου, αμνού και αιγός.Έπειτα από πρόσφατες συζητήσεις, έχω την τιμή να προτείνω η συμφωνία που περιέχεται στην προαναφερθείσα ανταλλαγή επιστολών να εξακολουθήσει να ισχύει μετά τις 30 Ιουνίου 1995, με την ακόλουθη τροποποίηση:στη ρήτρα 6 της συμφωνίας, οι λέξεις «μέχρι τις 31 Δεκεμβρίου 1994» αντικαθίστανται από τις λέξεις «μέχρι τις 30 Ιουνίου 1995.»Επιπλέον, η ποσότητα για τους πρώτους έξι μήνες του 1995 θα είναι ίση με το 50 % της ποσότητας που έχει συμφωνηθεί για το σύνολο του έτους 1995, αλλά μπορεί να υπάρξει υπέρβαση έως 20 %, η οποία θα ληφθεί υπόψη κατά την επόμενη περίοδο.Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να συναποτελέσουν συμφωνία μεταξύ της Κοινότητας και της Τσεχικής Δημοκρατίας στο θέμα αυτό.Με εξαιρετική εκτίμηση,Εξ ονόματος του Συμβουλίου της Ευρωπαϊκής ΈνωσηςΕπιστολή αριθ. 2 Βρυξέλλες, . . . . . .Κύριε,Έχω την τιμή να σας γνωρίσω τη λήψη σημερινή σας επιστολής, η οποία έχει ως εξής:«Έχω την τιμή να αναφερθώ στην ανταλλαγή επιστολών του 1990 που αποτελεί συμφωνία μεταξύ της Κοινότητας και της Τσεχικής Δημοκρατίας και προσαρμόζει την κύρια συμφωνία που συνήφθη το 1982 μεταξύ της Κοινότητας και της Τσεχικής Δημοκρατίας σχετικά με το εμπόριο κρέατος προβάτου, αμνού και αιγός.Έπειτα από πρόσφατες συζητήσεις, έχω την τιμή να προτείνω η συμφωνία που περιέχεται στην προαναφερθείσα ανταλλαγή επιστολών να εξακολουθήσει να ισχύει μετά τις 30 Ιουνίου 1995, με την ακόλουθη τροποποίηση:στη ρήτρα 6 της συμφωνίας, οι λέξεις "μέχρι τις 31 Δεκεμβρίου 1994" αντικαθίστανται από τις λέξεις "μέχρι τις 30 Ιουνίου 1995."Επιπλέον, η ποσότητα για τους πρώτους έξι μήνες του 1995 θα είναι ίση με το 50 % της ποσότητας που έχει συμφωνηθεί για το σύνολο του έτους 1995, αλλά μπορεί να υπάρξει υπέρβαση έως 20 %, η οποία θα ληφθεί υπόψη κατά την επόμενη περίοδο.Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να συναποτελέσουν συμφωνία μεταξύ της Κοινότητας και της Τσεχικής Δημοκρατίας στο θέμα αυτό.»Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της επιστολής σας.Με εξαιρετική εκτίμηση,Εξ ονόματος της κυβέρνησης της Τσεχικής Δημοκρατίας


text:
Αριθ. L 176/4 Επίσημη Εφημερίδα των Ευρωπαϊκών Κοινοτήτων 10. 7. 90
 ΑΠΟΦΑΣΗ αριθ. 1/90 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΦΙΝΑΑΝΔΙΑΣ
 της 11ης Απριλίου 1990
 για την τροποποίηση του πρωτοκόλλου αριθ. 3 σχετικά με τον ορισμό της έννοιας «καταγό
 μενα προϊόντα» ή «προϊόντα καταγωγής» και τις μεθόδους διοικητικής συνεργασίας λόγω
 της αναστολής των δασμών που εφαρμόζουν η Κοινότητα των Δέκα και η Φινλανδία στις
 εισαγωγές από την Ισπανία
 H ΜΕΙΚΤΗ ΕΠΙΤΡΟΠΗ , υπόλοιπη Κοινότητα και ότι, για το λόγο αυτό, η εξατομί
 κευση των ισπανικών προϊόντων έχει καταστεί άνευ λόγου,
 Έχοντας υπόψη :
 τη συμφωνία μεταξύ της Ευρωπαϊκής Οικονομικής Κοινότη
 τας και της Δημοκρατίας της Φινλανδίας που υπογράφηκε ΑΠΟΦΑΣΙΖΕΙ :
 στις Βρυξέλλες στις 5 Οκτωβρίου 1973,
 το πρωτόκολλο αριθ. 3 σχετικά με την έννοια «καταγόμενα ΑρΒρο 1
 προϊόντα» ή «προϊόντα καταγωγής» και τις μεθόδους διοι
 κητικής συνεργασίας, που στη συνέχεια αποκαλείται Το πρωτόκολλο αριθ. 3 τροποποιείται ως εξής :
 «πρωτόκολλο αριθ. 3», και ιδίως το άρθρο 28, 1 . Το άρθρο 24 και η παράγραφος 2 του άρθρου 25 καταρ
 Εκτιμώντας : γούνται.
 ότι, δυνάμει του κανονισμού ( ΕΟΚ) αριθ. 1673/89 και της 2. Στο παράρτημα V, η τελευταία φράση της υποσημείωσης
 απόφασης 89/372/EKAX του Συμβουλίου των Ευρωπαϊκών αριθ. 1 αντικαθίσταται από το ακόλουθο κείμενο :
 Κοινοτήτων, η είσπραξη ορισμένων δασμών που εφαρμόζει «Σε περίπτωση που σε ένα τιμολόγιο αναγράφονται
 η Κοινότητα των Δέκα στις εισαγωγές από την Ισπανία επίσης προϊόντα που έχουν το χαρακτήρα των προϊόντων
 αναστέλλεται πλήρως από την 1η Ιουλίου 1989 ; καταγωγής Καναρίων Νήσων ή Σέουτα και Μελίλλια
 κατά την έννοια του άρθρου 19 του πρωτοκόλλου, o
 ότι έχει εγκριθεί ένα τρίτο συμπληρωματικό πρωτόκολλο
 εξαγωγέας υποχρεούται να προσδιορίσει σαφώς την
 της συμφωνίας μεταξύ της Ευρωπαϊκής Οικονομικής Κοινό ταυτότητά τους μέσω της ένδειξης "CCΜ".»
 τητας και της Δημοκρατίας της Φινλανδίας μετά την
 προσχώρηση του Βασιλείου της Ισπανίας και της Πορτογα
 λικής Δημοκρατίας στην Κοινότητα, το οποίο προβλέπει ΆρSρο 2
 επίσης την αναστολή των δασμών που εφαρμόζονται στα
 προϊόντα που καλύπτονται από τη συμφωνία, και εισάγον H παρούσα απόφαση αρχίζει να ισχύει την 1η Ιουλίου 1989.
 ται από την Ισπανία στη Φινλανδία · ότι η Φινλανδία εφαρ
 μόζει ήδη με αυτόνομο τρόπο από την 1η Ιουλίου 1989 τις
 διατάξεις αυτού του τρίτου συμπληρωματικού πρωτο Βρυξέλλες, 11 Απριλίου 1990.
 κόλλου, περιμένοντας την κύρωσή του ·
 ότι στο πλαίσιο της εν λόγω συμφωνίας η δημιουργηθείσα Για τη Μεικτή Επιτροπή
 κατάσταση έχει σαν αποτέλεσμα να χορηγείται στα ισπα
 νικά προϊόντα προτιμησιακή μεταχείριση όμοια με αυτή O Πρόεδρος
 που προβλέπεται για τα προϊόντα τα καταγόμενα από την R. COHEN


text:
 23.9.2021
 EL
 Επίσημη Εφημερίδα της Ευρωπαϊκής Ένωσης
 L 337/19
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 231/2018
 της 5ης Δεκεμβρίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2021/1498]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής: συμφωνία για τον ΕΟΧ), και ιδίως το άρθρο 98,
 Εκτιμώντας τα ακόλουθα:
 (1)
 Ο κατ’ εξουσιοδότηση κανονισμός (ΕΕ) 2018/828 της Επιτροπής, της 15ης Φεβρουαρίου 2018, για την τροποποίηση του κατ' εξουσιοδότηση κανονισμού (ΕΕ) 2015/68 όσον αφορά τις απαιτήσεις για τα συστήματα αντιεμπλοκής τροχών κατά την πέδηση, τις διατάξεις αποθήκευσης ενέργειας υπό υψηλή πίεση και τις υδραυλικές συνδέσεις μονής γραμμής (1) πρέπει να ενσωματωθεί στη συμφωνία για τον ΕΟΧ.
 (2)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 40β [κατ’ εξουσιοδότηση κανονισμός (ΕΕ) αριθ. 2015/68 της Επιτροπής] του κεφαλαίου II του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32018 R 0828: Κατ’ εξουσιοδότηση κανονισμός (ΕΕ) 2018/828 της Επιτροπής, της 15ης Φεβρουαρίου 2018 (ΕΕ L 140 της 6.6.2018, σ. 5).».
 Άρθρο 2
 Το κείμενο του κατ’ εξουσιοδότηση κανονισμού (ΕΕ) 2018/828 στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
 Άρθρο 3
 Η παρούσα απόφαση αρχίζει να ισχύει στις 6 Δεκεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Δεκεμβρίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 Οι Γραμματείς
 της Μεικτής Επιτροπής του ΕΟΧ
 Hege M. HOFF
 Mikołaj KARŁOWSKI
 (1) ΕΕ L 140 της 6.6.2018, σ. 5.
 (*) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22002A0315(01)
 Συμφωνία υπο μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο απο τις 3 Δεκεμβρίου 2001 έως τις 2 Δεκεμβρίου 2005, τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Δημοκρατίας της Γκαμπόν σχετικά με την αλιεία στα ανοικτά των ακτών της Δημοκρατίας της Γκαμπόν
 Επίσημη Εφημερίδα αριθ. L 073 της 15/03/2002 σ. 0018 - 0018
 Συμφωνίαυπο μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο απο τις 3 Δεκεμβρίου 2001 έως τις 2 Δεκεμβρίου 2005, τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Δημοκρατίας της Γκαμπόν σχετικά με την αλιεία στα ανοικτά των ακτών της Δημοκρατίας της ΓκαμπόνA. Επιστολή της κυβέρνησης της Δημοκρατίας της ΓκαμπόνΚύριε ...,Αναφερόμενος στο πρωτόκολλο που μονογραφήθηκε στις 20 Σεπτεμβρίου 2001 στη Libreville, το οποίο καθορίζει τις αλιευτικές δυνατότητες και τη χρηματική αντιστάθμιση για την περίοδο από τις 3 Δεκεμβρίου 2001 έως τις 2 Δεκεμβρίου 2005, έχω την τιμή να σας γνωρίσω ότι η κυβέρνηση της Δημοκρατίας της Γκαμπόν προτίθεται να εφαρμόσει προσωρινά το πρωτόκολλο αυτό από τις 3 Δεκεμβρίου 2001, έως ότου τεθεί σε ισχύ σύμφωνα με το άρθρο 6, υπό την προϋπόθεση ότι η Ευρωπαϊκή Κοινότητα προτίθεται να πράξει το ίδιο.Εξυπακούεται ότι, στην περίπτωση αυτή, η καταβολή της πρώτης δόσης της χρηματικής αντιστάθμισης που καθορίζεται στο άρθρο 2 του πρωτοκόλλου, πρέπει να πραγματοποιηθεί πριν από τις 30 Απριλίου 2002.Παρακαλώ να μου επιβεβαιώσετε ότι η Ευρωπαϊκή Κοινότητα συμφωνεί με την εν λόγω προσωρινή εφαρμογή.Με εξαιρετική εκτίμηση,Για την κυβέρνηση της Δημοκρατίας της ΓκαμπόνB. Επιστολή της Ευρωπαϊκής ΚοινότηταςΚύριε ...,Έχω την τιμή να σας γνωρίσω τη λήψη σημερινής επιστολής σας, η οποία έχει ως εξής: "Αναφερόμενος στο πρωτόκολλο που μονογραφήθηκε στις 20 Σεπτεμβρίου 2001 στη Libreville, το οποίο καθορίζει τις αλιευτικές δυνατότητες και τη χρηματική αντιστάθμιση για την περίοδο από τις 3 Δεκεμβρίου 2001 έως τις 2 Δεκεμβρίου 2005, έχω την τιμή να σας γνωρίσω ότι η κυβέρνηση της Δημοκρατίας της Γκαμπόν προτίθεται να εφαρμόσει προσωρινά το πρωτόκολλο αυτό από τις 3 Δεκεμβρίου 2001, έως ότου τεθεί σε ισχύ σύμφωνα με το άρθρο 6, υπό την προϋπόθεση ότι η Ευρωπαϊκή Κοινότητα προτίθεται να πράξει το ίδιο.Εξυπακούεται ότι, στην περίπτωση αυτή, η καταβολή της πρώτης δόσης της χρηματικής αντιστάθμισης που καθορίζεται στο άρθρο 2 του πρωτοκόλλου, πρέπει να πραγματοποιηθεί πριν από τις 30 Απριλίου 2002.Παρακαλώ να μου επιβεβαιώσετε ότι η Ευρωπαϊκή Κοινότητα συμφωνεί με την εν λόγω προσωρινή εφαρμογή."Έχω την τιμή να σας επιβεβαιώσω ότι η Ευρωπαϊκή Κοινότητα συμφωνεί με την εν λόγω προσωρινή εφαρμογή.Με εξαιρετική εκτίμηση,Εξ ονόματος του Συμβουλίου της Ευρωπαϊκής Ένωσης


text:
31 . 12 . 83 Επίσημη Εφημερίδα των Ευρωπαϊκών Κοινοτήτων Αριθ. L 374/5
 ΣΥΜΦΩΝΙΑ
 υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της
 Δημοκρατίας της Πορτογαλίας σε ό,τι αφορά παρασκευάσματα ή κονσέρβες τοματών της
 διακρίσεως 20.02 Γ του Κοινού Δασμολογίου
 Επιστολή αριθ. 1
 Βρυξέλλες,
 Κύριε,
 Έχω την τιμή να αναφερθώ στο άρθρο 3 του πρωτοκόλλου αριθ. 8 της συμφωνίας μεταξύ της
 Ευρωπαϊκής Οικονομικής Κοινότητας και της Δημοκρατίας της Πορτογαλίας, που υπεγράφη
 στις 22 Ιουλίου 1972, καθώς και στην ανταλλαγή επιστολών την πραγματοποιηθείσα στις
 5 Δεκεμβρίου 1975 .
 Έχω την τιμή να σας γνωστοποιήσω ότι, για το 1984, η Κοινότητα είναι διατεθειμένη να
 παρατείνει την ισχύ του όγκου του συμφωνηθέντος για το προηγούμενο έτος. Σύμφωνα με
 αυτούς τους όρους, η κυβέρνηση της Πορτογαλίας δεσμεύεται να λάβει τα αναγκαία μέτρα,
 ούτως ώστε οι ποσότητες των παρασκευασμάτων ή κονσερβών τοματών χωρίς όξος ή οξικό
 οξύ, που υπάγονται στη διάκριση 20.02 Γ του Κοινού Δασμολογίου, που εισάγονται στην
 Κοινότητα το 1984, να μην υπερβαίνουν τους 90 000 τόνους.
 Θα σας ήμουν ευγνώμων εάν είχατε την καλοσύνη να μου επιβεβαιώσετε τη συμφωνία της
 κυβερνήσεώς σας επί του περιεχομένου της παρούσας επιστολής.
 Παρακαλώ δεχθείτε, Κύριε, τη διαβεβαίωση της υψίστης εκτιμήσεώς μου .
 Εξ ονοματος του Συμβουλίου
 των Ευρωπαϊκών Κοινοτήτων
 ---pagebreak--- Αριθ . L 374/6 Επίσημη Εφημερίδα των Ευρωπαϊκων Κοινοτήτων 31 . 12. 83
 Επιστολή αριθ. 2
 Βρυξέλλες,
 Κύριε,
 Έχω την τιμή να σας γνωρίσω τη λήψη της σημερινής επιστολής σας, που έχει ως εξής:
 « Έχω την τιμή να αναφερθώ στο άρθρο 3 του πρωτοκόλλου αριθ. 8 της συμφωνίας μεταξύ
 της Ευρωπαϊκής Οικονομικής Κοινότητας και της Δημοκρατίας της Πορτογαλίας, που
 υπεγράφη στις 22 Ιουλίου 1972, καθώς και στην ανταλλαγή επιστολών την πραγματοποι
 ηθείσα στις 5 Δεκεμβρίου 1975 .
 Έχω την τιμή να σας γνωστοποιήσω ότι, για το 1984, η Κοινότητα είναι διατεθειμένη να
 παρατείνει την ισχύ του όγκου του συμφωνηθέντος για το προηγούμενο έτος. Σύμφωνα με
 αυτούς τους όρους, η κυβέρνηση της Πορτογαλίας δεσμεύεται νά λάβει τα αναγκαία
 μέτρα , ούτως ώστε οι ποσότητες των παρασκευασμάτων ή κονσερβών τοματών χωρίς
 όξος ή οξικό οξύ, που υπάγονται στη διάκριση 20.02 Γ του Κοινού Δασμολογίου, που
 εισάγονται στην Κοινότητα το 1984, να μην υπερβαίνουν τους 90 000 τόνους.
 Θα σας ήμουν ευγνώμων εάν είχατε την καλωσύνη να μου επιβεβαιώσετε τη συμφωνία της
 κυβερνήσεώς σας επί του περιεχομένου της παρούσας επιστολής.»
 Έχω την τιμή να σας γνωστοποιήσω τη συμφωνία της κυβερνήσεώς μου επί του περιεχομένου
 αυτής της επιστολής.
 Παρακαλώ δεχθείτε, Κύριε, τη διαβεβαίωση της υψίστης εκτιμήσεώς μου.
 Για την κυβέρνηση
 της Δημοκρατίας της Πορτογαλίας


text:
 |
 22011A1004(02)
 Διεθνής συμφωνία για το κακάο 2010
 Επίσημη Εφημερίδα αριθ. L 259 της 04/10/2011 σ. 0008 - 0030
 ΜΕΤΑΦΡΑΣΗΔιεθνής συμφωνία για το κακάο 2010ΠΡΟΟΙΜΙΟΤΑ ΣΥΜΒΑΛΛΟΜΕΝΑ ΜΕΡΗ ΣΤΗΝ ΠΑΡΟΥΣΑ ΣΥΜΦΩΝΙΑ,α) ΑΝΑΓΝΩΡΙΖΟΝΤΑΣ τη συνεισφορά του τομέα του κακάου στη μείωση της φτώχειας και στην υλοποίηση των αναπτυξιακών στόχων που έχουν συμφωνηθεί σε διεθνές επίπεδο, ιδίως των αναπτυξιακών στόχων της χιλιετίας (ΑΣΧ),β) ΑΝΑΓΝΩΡΙΖΟΝΤΑΣ τη σημασία του κακάου και της εμπορίας του κακάου για την οικονομία των αναπτυσσόμενων χωρών ως πηγή εισοδήματος για τους λαούς των χωρών αυτών και αναγνωρίζοντας την πρωταρχική συνεισφορά της εμπορίας του κακάου στα έσοδά τους από εξαγωγές και στην εκπόνηση των προγραμμάτων τους οικονομικής και κοινωνικής ανάπτυξης,γ) ΑΝΑΓΝΩΡΙΖΟΝΤΑΣ τη σημασία του τομέα του κακάου για την επιβίωση εκατ. ατόμων, ειδικότερα στις αναπτυσσόμενες χώρες όπου η παραγωγή του κακάου αποτελεί την κύρια πηγή άμεσων εσόδων για τους μικροπαραγωγούς,δ) ΑΝΑΓΝΩΡΙΖΟΝΤΑΣ ότι η στενή διεθνής συνεργασία σε θέματα που αφορούν το κακάο και ο διαρκής διάλογος μεταξύ όλων των παραγόντων της αλυσίδας αξιών του κακάου μπορεί να συμβάλει στη βιώσιμη ανάπτυξη της παγκόσμιας οικονομίας του κακάου,ε) ΑΝΑΓΝΩΡΙΖΟΝΤΑΣ τη σημασία των στρατηγικών εταιρικών σχέσεων μεταξύ των μελών εξαγωγής και των μελών εισαγωγής ώστε να επιτευχθεί βιώσιμη οικονομία του κακάου,στ) ΑΝΑΓΝΩΡΙΖΟΝΤΑΣ την ανάγκη εξασφάλισης διαφάνειας της διεθνούς αγοράς του κακάου, προς το αμοιβαίο συμφέρον παραγωγών και καταναλωτών,ζ) ΑΝΑΓΝΩΡΙΖΟΝΤΑΣ τη συνεισφορά των προηγούμενων διεθνών συμφωνιών για το κακάο του 1972, 1975, 1980, 1986, 1993 και 2001, στην ανάπτυξη της παγκόσμιας οικονομίας του κακάου,ΣΥΜΦΩΝΗΣΑΝ ΤΑ ΑΚΟΛΟΥΘΑ:ΚΕΦΑΛΑΙΟ IΣΤΟΧΟΙΆρθρο 1ΣτόχοιΜε σκοπό την ενίσχυση του παγκόσμιου τομέα του κακάου, την προώθηση της βιώσιμης ανάπτυξης και την αύξηση των πλεονεκτημάτων για όλα τα συμβαλλόμενα μέρη, οι στόχοι της έβδομης διεθνούς συμφωνίας για το κακάο είναι οι ακόλουθοι:α) προώθηση της διεθνούς συνεργασίας στο πλαίσιο της οικονομίας του κακάου σε παγκόσμια κλίμακα·β) παροχή κατάλληλου πλαισίου για τη συζήτηση όλων των θεμάτων που αφορούν το κακάο μεταξύ των κυβερνήσεων, και με τον ιδιωτικό τομέα·γ) συμβολή στην ενίσχυση των εθνικών οικονομιών κακάου των χωρών μελών, με την επεξεργασία την ανάπτυξη και την αξιολόγηση κατάλληλων σχεδίων που υποβάλλονται στα αρμόδια όργανα με σκοπό τη χρηματοδότηση και την εφαρμογή τους, καθώς και την αναζήτηση πόρων για τα σχέδια που ευνοούν τα μέλη και την παγκόσμια οικονομία του κακάου·δ) προσπάθεια επίτευξης σωστών τιμών που να παράγουν δίκαια έσοδα για τους παραγωγούς και τους καταναλωτές, στο πλαίσιο της αλυσίδας αξιών του κακάου, και να συμβάλλουν στην ισόρροπη ανάπτυξη της παγκόσμιας οικονομίας του κακάου, προς το συμφέρον όλων των μελών·ε) προώθηση βιώσιμης οικονομίας κακάου σε οικονομικό, κοινωνικό και περιβαλλοντικό επίπεδο·στ) ενθάρρυνση της έρευνας και της εφαρμογής των αποτελεσμάτων της χάρη στην προώθηση προγραμμάτων κατάρτισης και ενημέρωσης που να παρέχουν τη δυνατότητα μεταβίβασης στα μέλη τεχνολογιών προσαρμοσμένων στο κακάο·ζ) προώθηση της διαφάνειας της παγκόσμιας οικονομίας και ειδικότερα της εμπορίας του κακάου μέσω της συγκέντρωσης, ανάλυσης και διάδοσης σχετικών στατιστικών στοιχείων και της πραγματοποίησης κατάλληλων μελετών, καθώς και προώθηση της εξάλειψης των εμποδίων στο εμπόριο·η) προώθηση και τόνωση της κατανάλωσης σοκολάτας και των προϊόντων με βάση το κακάο, με σκοπό την αύξηση της ζήτησης κακάου, ιδίως με την προώθηση


text: του οφέλους του κακάου, συμπεριλαμβανόμενων και των θετικών συνεπειών για την υγεία, σε στενή συνεργασία με τον ιδιωτικό τομέα·θ) ενθάρρυνση των μελών να προωθούν την ποιότητα του κακάου και να αναπτύσσουν διαδικασίες τροφικής ασφάλειας κατάλληλες για τον τομέα του κακάου·ι) ενθάρρυνση των μελών να χαράσσουν και να εφαρμόζουν στρατηγικές οι οποίες να επιτρέπουν την ενίσχυση της ικανότητας των τοπικών κοινοτήτων και των μικροπαραγωγών να επωφελούνται από την παραγωγή του κακάου, συμβάλλοντας έτσι στη μείωση της φτώχειας·ια) διευκόλυνση της διάθεσης πληροφοριών για τα χρηματοδοτικά μέσα και υπηρεσίες των οποίων μπορούν να τύχουν οι παραγωγοί του κακάου, ιδίως της πρόσβασης σε πιστώσεις και σε μεθόδους διαχείρισης του επιχειρηματικού κινδύνου.ΚΕΦΑΛΑΙΟ IIΟΡΙΣΜΟΙΆρθρο 2ΟρισμοίΓια τον σκοπό της παρούσας συμφωνίας:1. ως "κακάο" νοείται το κακάο σε βαλάνους και τα προϊόντα κακάου,2. ως "λεπτόγευστο κακάο" ("fine" ή "flavour") νοείται το κακάο του οποίου η γεύση και το χρώμα θεωρούνται εξαιρετικά και που παράγεται στις χώρες που απαριθμούνται στο παράρτημα Γ της παρούσας συμφωνίας·3. ως "προϊόντα κακάου" νοούνται τα προϊόντα που παρασκευάζονται με βάση αποκλειστικά το κακάο σε βαλάνους, όπως ο πολτός/το ποτό κακάου, το βούτυρο κακάου, η σκόνη κακάου χωρίς προσθήκη ζάχαρης, η αποβουτυρωμένη ζύμη κακάου και τα αποφλοιωμένα αμύγδαλα·4. ως "σοκολάτα και προϊόντα σοκολάτας" νοούνται τα προϊόντα που παρασκευάζονται από βαλάνους κακάου, σύμφωνα με τον κανόνα του Κώδικα τροφίμων και ποτών σχετικά με τη σοκολάτα και τα προϊόντα σοκολάτας·5. ως "αποθέματα κακάου σε βαλάνους" νοούνται όλοι οι ξηροί βάλανοι κακάου που καθορίζονται την τελευταία ημέρα του έτους κακάου (στις 30 Σεπτεμβρίου), ανεξάρτητα από τον τόπο αποθήκευσης, τον ιδιοκτήτη ή τη χρήση για την οποία προορίζονται·6. ως "έτος κακάου" νοείται η περίοδος των 12 μηνών από την 1η του Οκτωβρίου έως την 30ή Σεπτεμβρίου συμπεριλαμβανόμενη·7. ως "οργανισμός" νοείται ο Διεθνής Οργανισμός Κακάου που αναφέρεται στο άρθρο 3·8. ως "συμβούλιο" νοείται το Διεθνές Συμβούλιο Κακάου που αναφέρεται στο άρθρο 6·9. ως "συμβαλλόμενο μέρος" νοείται κυβέρνηση, η Ευρωπαϊκή Ένωση ή διακυβερνητικός οργανισμός που αναφέρεται στο άρθρο 4, ο οποίος έχει δεχτεί να συνδεθεί με την παρούσα συμφωνία προσωρινά ή οριστικά·10. ως "μέλος" νοείται ένα συμβαλλόμενο μέρος σύμφωνα με τον παραπάνω ορισμό·11. ως "χώρα εισαγωγής" ή "μέλος εισαγωγής" νοείται αντίστοιχα χώρα ή μέλος οι εισαγωγές κακάου του οποίου, εκφραζόμενες σε ισοδύναμο κακάου σε βαλάνους, υπερβαίνουν τις εξαγωγές·12. ως "χώρα εξαγωγής" ή "μέλος εξαγωγής" νοείται αντίστοιχα μια χώρα ή ένα μέλος οι εξαγωγές κακάου των οποίων, εκφραζόμενες σε ισοδύναμο κακάου σε βαλάνους, υπερβαίνουν τις εισαγωγές. Ωστόσο, μια χώρα παραγωγός κακάου της οποίας οι εισαγωγές κακάου, εκφραζόμενες σε ισοδύναμο κακάου σε βαλάνους, υπερβαίνουν τις εξαγωγές, αλλά της οποίας η παραγωγή υπερβαίνει τις εισαγωγές, ή της οποίας η παραγωγή υπερβαίνει την εσωτερική εμφανή κατανάλωση σε κακάο [1], μπορεί, αν το επιθυμεί, να γίνει μέλος εξαγωγής·13. ως "εξαγωγή κακάου" νοείται κάθε ποσότητα κακάου που εγκαταλείπει το τελωνειακό έδαφος μιας οποιασδήποτε χώρας και ως εισαγωγή κακάου νοείται κάθε ποσότητα κακάου που εισέρχεται στο τελωνειακό έδαφος μιας οποιασδήποτε χώρας, υπό τον όρο ότι, κατά την έννοια των ορισμών αυτών, στην περίπτωση ενός μέλους που περιλαμβάνει περισσότερα από ένα τελωνειακά εδάφη, το τελωνειακό έδαφος θεωρείται ότι αφορά


text: το σύνολο των τελωνειακών εδαφών του μέλους αυτού·14. μια "βιώσιμη οικονομία κακάου" συνεπάγεται μία ολοκληρωμένη αλυσίδα αξιών στην οποία όλοι οι φορείς χαράζουν και προωθούν κατάλληλες πολιτικές για να επιτύχουν επίπεδα παραγωγικότητας, μεταποίησης και κατανάλωσης που να είναι οικονομικώς βιώσιμα, οικολογικώς ορθολογικά και κοινωνικά υπεύθυνα, προς το συμφέρον των παρουσών και μελλοντικών γενεών, με σκοπό τη βελτίωση της παραγωγικότητας και της αποδοτικότητας στην αλυσίδα αξίας του κακάου για όλους τους ενδιαφερόμενους φορείς, και ειδικότερα τους μικροπαραγωγούς·15. ως "ιδιωτικός τομέας" νοούνται όλοι οι φορείς του ιδιωτικού τομέα των οποίων οι κυριότερες δραστηριότητες αφορούν τον τομέα του κακάου, συμπεριλαμβανομένων των γεωργών, των εμπόρων, των μεταποιητών, των παρασκευαστών και των ερευνητικών ιδρυμάτων. Στο πλαίσιο της παρούσας συμφωνίας, ο ιδιωτικός τομέας περιλαμβάνει επίσης τις δημόσιες επιχειρήσεις, οργανισμούς και ιδρύματα, τα οποία, σε ορισμένες χώρες, ασκούν καθήκοντα που σε άλλες χώρες πληρούνται συνήθως από ιδιωτικούς φορείς·16. ως "ενδεικτική τιμή" νοείται ο αντιπροσωπευτικός δείκτης της διεθνούς τιμής του κακάου που χρησιμοποιείται για τους σκοπούς της παρούσας συμφωνίας και υπολογίζεται σύμφωνα με τις διατάξεις του άρθρου 33·17. ως "ειδικά τραβηχτικά δικαιώματα" (ΕΤΔ) νοούνται τα ειδικά τραβηχτικά δικαιώματα του Διεθνούς Νομισματικού Ταμείου·18. ως "τόνος" νοείται μάζα 1000 χιλιογράμμων, ήτοι 2204,6 λίβρες, και ως λίβρα νοούνται 453,597 γραμμάρια·19. ως "απλή κατανεμημένη πλειοψηφία" νοείται η πλειοψηφία των εκπεφρασμένων ψήφων των μελών εξαγωγής και η πλειοψηφία των εκπεφρασμένων ψήφων των μελών εισαγωγής, υπολογιζόμενων χωριστά·20. ως "ειδική ψηφοφορία" νοούνται τα δύο τρίτα των εκπεφρασμένων ψήφων των μελών εξαγωγής και τα δύο τρίτα των εκπεφρασμένων ψήφων των μελών εισαγωγής, υπολογιζόμενων χωριστά, υπό τον όρο ότι είναι παρόντα τουλάχιστον πέντε μέλη εξαγωγής και η πλειοψηφία των μελών εισαγωγής·21. ως "έναρξη ισχύος", εκτός αν ορίζεται άλλως, νοείται η ημερομηνία κατά την οποία αρχίζει η ισχύς της παρούσας συμφωνίας, είτε προσωρινά είτε οριστικά.ΚΕΦΑΛΑΙΟ IIIΟ ΔΙΕΘΝΗΣ ΟΡΓΑΝΙΣΜΟΣ ΚΑΚΑΟΥ (ΔΟΚ)Άρθρο 3Έδρα και δομή του Διεθνούς Οργανισμού Κακάου1. Ο Διεθνής Οργανισμός Κακάου, ο οποίος ιδρύθηκε το 1972 με τη διεθνή συμφωνία για το κακάο, εξακολουθεί να υφίσταται με σκοπό να εφαρμόζει τις διατάξεις της παρούσας συμφωνίας και να επιβλέπει την εφαρμογή της.2. Ο οργανισμός εδρεύει πάντα στην επικράτεια κράτους μέλους.3. Ο οργανισμός εδρεύει στο Λονδίνο, εκτός εάν το συμβούλιο αποφασίσει διαφορετικά.4. Ο οργανισμός ασκεί τα καθήκοντά του μέσω:α) του διεθνούς συμβουλίου κακάου, που αποτελεί την ανώτατη αρχή του οργανισμού·β) των επικουρικών οργάνων του συμβουλίου, που περιλαμβάνουν τη διοικητική και δημοσιονομική επιτροπή, την οικονομική επιτροπή, τη συμβουλευτική επιτροπή για την παγκόσμια οικονομία του κακάου, καθώς και κάθε άλλη επιτροπή που συγκροτεί το συμβούλιο καιγ) της γραμματείας.Άρθρο 4Μέλη του οργανισμού1. Κάθε συμβαλλόμενο μέρος αποτελεί μέλος του οργανισμού.2. Διακρίνονται οι ακόλουθες δύο κατηγορίες μελών του οργανισμού:α) τα μέλη εξαγωγής·β) τα μέλη εισαγωγής.3. Τα μέλη δύνανται να αλλάζουν κατηγορία υπό τους όρους που θέτει το συμβούλιο.4. Δύο ή περισσότερα συμβαλλόμενα μέρη μπορούν, μέσω δέουσας κοινοποίησης στο συμβούλιο και στον θεματοφύλακα, που θα αρχίσει να ισχύει κατά την ημερομηνία που θα προσδιορίσουν τα συγκεκριμένα συμβαλλόμενα μέρη και βάσει των όρων που έχει συμφωνήσει το συμβούλιο, να δηλώσουν ότι συμμετέχουν στον οργανισμό ως ομάδα μέλος.5. Κάθε αναφορά της παρούσας συμφωνίας σε "κυβέρνηση" ή "κυβερνήσεις" αφορά


text: εξίσου την Ευρωπαϊκή Ένωση και κάθε διακυβερνητικό οργανισμό με ανάλογες αρμοδιότητες για τις διαπραγματεύσεις, τη σύναψη και την εφαρμογή των διεθνών συμφωνιών, ιδίως εκείνων που αναφέρονται σε βασικά προϊόντα. Συνεπώς, όταν η παρούσα συμφωνία αναφέρεται σε υπογραφή, κύρωση, αποδοχή ή έγκριση ή κοινοποίηση προσωρινής εφαρμογής της συμφωνίας ή προσχώρηση, θεωρείται, ομοίως για την περίπτωση των εν λόγω διακυβερνητικών οργανισμών, ότι ισχύει για την υπογραφή, την κύρωση, την αποδοχή ή την έγκριση ή για την κοινοποίηση της προσωρινής εφαρμογής ή την προσχώρηση αυτών των διακυβερνητικών οργανισμών.6. Σε περίπτωση ψηφοφορίας επί θεμάτων της αρμοδιότητάς τους, οι εν λόγω οργανισμοί ψηφίζουν με αριθμό ψήφων ίσο προς το συνολικό αριθμό ψήφων που παρέχονται στα κράτη μέλη τους σύμφωνα με το άρθρο 10. Σε τέτοιες περιπτώσεις, τα κράτη μέλη των διακυβερνητικών αυτών οργανισμών δεν ασκούν το ατομικό τους δικαίωμα ψήφου.Άρθρο 5Προνόμια και ασυλίες1. Ο οργανισμός έχει ίδια νομική προσωπικότητα. Έχει, ιδίως, δικαιοπρακτική ικανότητα, την ικανότητα προς κτήση και εκποίηση κινητών και ακινήτων περιουσιακών στοιχείων, καθώς και την ικανότητα του παρίστασθαι ενώπιον των δικαστηρίων.2. Το νομικό καθεστώς, τα προνόμια και οι ασυλίες του οργανισμού, του εκτελεστικού διευθυντή, του προσωπικού και των εμπειρογνωμόνων του, καθώς και των αντιπροσώπων των χωρών μελών στη διάρκεια της διαμονής τους στην επικράτεια της χώρας υποδοχής για την άσκηση των καθηκόντων τους, διέπονται από τη συμφωνία περί εγκαταστάσεως έδρας που έχει συναφθεί μεταξύ της κυβέρνησης του κράτους υποδοχής και του Διεθνούς Οργανισμού Κακάου.3. Η συμφωνία περί εγκαταστάσεως έδρας που αναφέρεται στην παράγραφο 2 του παρόντος άρθρου είναι ανεξάρτητη από την παρούσα συμφωνία. Εντούτοις, περατώνεται:α) σύμφωνα με τις διατάξεις που προβλέπονται στην εν λόγω συμφωνία περί εγκαταστάσεως έδρας·β) εάν η έδρα του οργανισμού έχει μεταφερθεί εκτός της επικράτειας της χώρας υποδοχής· ήγ) εάν ο οργανισμός παύσει να υφίσταται.4. Ο οργανισμός μπορεί να συνάψει με ένα ή περισσότερα άλλα μέλη συμφωνίες, οι οποίες πρέπει να εγκριθούν από το συμβούλιο, όσον αφορά τα προνόμια και τις ασυλίες που μπορεί να απαιτούνται για την ορθή λειτουργία της παρούσας συμφωνίας.ΚΕΦΑΛΑΙΟ IVΤΟ ΔΙΕΘΝΕΣ ΣΥΜΒΟΥΛΙΟ ΚΑΚΑΟΥΆρθρο 6Σύσταση του διεθνούς συμβουλίου κακάου1. Το Διεθνές Συμβούλιο Κακάου απαρτίζεται από όλα τα μέλη του οργανισμού.2. Κάθε μέλος εκπροσωπείται στις συνεδριάσεις του συμβουλίου από δεόντως διαπιστευμένους αντιπροσώπους.Άρθρο 7Εξουσίες και λειτουργίες του συμβουλίου1. Το συμβούλιο ασκεί όλες τις εξουσίες του και εκτελεί ή εποπτεύει την εκτέλεση όλων των καθηκόντων που είναι απαραίτητα για την εφαρμογή των ρητών διατάξεων της παρούσας συμφωνίας.2. Το συμβούλιο δεν έχει εξουσία και δεν δύνανται να θεωρηθεί ότι έχει εξουσιοδοτηθεί από τα μέλη να αναλαμβάνει οποιαδήποτε υποχρέωση εκτός του πεδίου εφαρμογής της παρούσας συμφωνίας, ιδίως αυτό δεν έχει την ικανότητα να δανείζεται χρήματα. Κατά την άσκηση της ικανότητάς του να συνάπτει συμβάσεις, το συμβούλιο ενσωματώνει σ’ αυτές τους όρους της παρούσας διάταξης και του άρθρου 23, έτσι ώστε να τους θέτει υπόψη όλων των άλλων μερών που συνάπτουν συμβάσεις, ωστόσο, η παράλειψη ενσωμάτωσης τέτοιων όρων, δεν επιφέρει ακύρωση της σύμβασης ούτε θεωρείται ότι η τελευταία δεν εμπίπτει στην αρμοδιότητα του συμβουλίου.3. Το συμβούλιο εκδίδει τους κανονισμούς που είναι αναγκαίοι για την εφαρμογή των διατάξεων της παρούσας συμφωνίας και συνάδουν με


text: αυτές, και ιδίως τον εσωτερικό κανονισμό του συμβουλίου και των επιτροπών του, τον δημοσιονομικό κανονισμό και τον κανονισμό του προσωπικού του οργανισμού. Το συμβούλιο δύναται να προβλέψει στον εσωτερικό του κανονισμό μια διαδικασία που θα του επιτρέπει, χωρίς προηγούμενη συνεδρίασή του, τη λήψη αποφάσεων επί ειδικής φύσεως θεμάτων.4. Το συμβούλιο τηρεί τα αρχεία που είναι απαραίτητα για την εκπλήρωση των καθηκόντων που του αναθέτει η παρούσα συμφωνία, καθώς και οποιαδήποτε άλλα αρχεία κρίνει επιβεβλημένα.5. Το συμβούλιο έχει τη δυνατότητα σύστασης κάθε ομάδας εργασίας που χρειάζεται για να το επικουρεί κατά την άσκηση των καθηκόντων του.Άρθρο 8Πρόεδρος και αντιπρόεδρος του συμβουλίου1. Για κάθε έτος κακάου, το συμβούλιο εκλέγει πρόεδρο και αντιπρόεδρο, οι οποίοι δεν αμείβονται από τον οργανισμό.2. Τόσο ο πρόεδρος όσο και ο αντιπρόεδρος εκλέγονται μεταξύ των αντιπροσώπων των μελών εξαγωγής ή μεταξύ των αντιπροσώπων των μελών εισαγωγής. Οι θέσεις αυτές καταλαμβάνονται κάθε έτος κακάου εναλλάξ από τα μέλη καθεμίας από τις δύο κατηγορίες.3. Σε περίπτωση ταυτόχρονης προσωρινής απουσίας του προέδρου και του αντιπροέδρου ή διαρκούς απουσίας του ενός ή και των δύο, το συμβούλιο δύναται να πραγματοποιήσει νέα εκλογή μεταξύ των αντιπροσώπων των μελών εξαγωγής ή μεταξύ των αντιπροσώπων των μελών εισαγωγής, κατά περίπτωση, σε προσωρινή ή μόνιμη βάση, ανάλογα με τις σχετικές απαιτήσεις.4. Ούτε ο πρόεδρος ούτε άλλο μέλος του προεδρείου συνεδριάσεως του συμβουλίου συμμετέχουν στην ψηφοφορία. Ένα μέλος της αντιπροσωπείας του δύναται να ασκεί τα δικαιώματα ψήφου του μέλους που εκπροσωπεί.Άρθρο 9Σύνοδοι του συμβουλίου1. Κατά γενικό κανόνα, το συμβούλιο συνέρχεται σε τακτική σύνοδο μια φορά ανά εξάμηνο έτους κακάου.2. Το συμβούλιο συνέρχεται σε έκτακτη σύνοδο κατόπιν αποφάσεώς του ή κατόπιν αιτήματος:α) πέντε μελών·β) τουλάχιστον δύο μελών, που συγκεντρώνουν τουλάχιστον 200 ψήφους·γ) του εκτελεστικού διευθυντή για τους σκοπούς των άρθρων 22 και 59.3. Οι σύνοδοι του συμβουλίου ανακοινώνονται τουλάχιστον τριάντα ημερολογιακές ημέρες νωρίτερα, εκτός από επείγουσες περιπτώσεις, κατά τις οποίες ανακοινώνονται τουλάχιστον δεκαπέντε ημέρες νωρίτερα.4. Οι σύνοδοι πραγματοποιούνται στην έδρα του οργανισμού, εκτός αν το συμβούλιο αποφασίσει διαφορετικά. Εάν με πρόσκληση ενός μέλους, το συμβούλιο αποφασίσει να συνέλθει σε τόπο διαφορετικό από την έδρα του οργανισμού, το μέλος αυτό επιβαρύνεται με όλα τα προκύπτοντα συμπληρωματικά έξοδα, σύμφωνα με τους διοικητικούς κανόνες του οργανισμού.Άρθρο 10Ψήφοι1. Τα μέλη εξαγωγής έχουν συνολικά 1000 ψήφους και τα μέλη εισαγωγής έχουν συνολικά 1000 ψήφους. Οι ψήφοι αυτές κατανέμονται στο εσωτερικό κάθε κατηγορίας μελών, δηλαδή των μελών εξαγωγής και των μελών εισαγωγής, σύμφωνα με τις ακόλουθες παραγράφους του παρόντος άρθρου.2. Για κάθε έτος κακάου, οι ψήφοι των μελών εξαγωγής κατανέμονται με τον ακόλουθο τρόπο: κάθε μέλος εξαγωγής διαθέτει πέντε βασικές ψήφους. Οι υπολειπόμενες ψήφοι κατανέμονται μεταξύ όλων των μελών εξαγωγής κατ’ αναλογία του μέσου όγκου των αντίστοιχων εξαγωγών κακάου κατά τα τρία προηγούμενα έτη κακάου για τα οποία ο οργανισμός δημοσίευσε στοιχεία στην τελευταία έκδοση του τριμηνιαίου δελτίου στατιστικών για το κακάο (Quarterly Bulletin of Cocoa Statistics). Για τον σκοπό αυτό οι εξαγωγές υπολογίζονται με την πρόσθεση των καθαρών εξαγωγών κακάου σε βαλάνους στις καθαρές εξαγωγές προϊόντων κακάου μετατρεπόμενες σε ισοδύναμο κακάου σε βαλάνους με τη χρησιμοποίηση των συντελεστών μετατροπής που αναφέρονται στο άρθρο


text: 34.3. Για κάθε έτος κακάου, οι ψήφοι των μελών εισαγωγής κατανέμονται μεταξύ όλων των μελών εισαγωγής κατ’ αναλογία προς τον μέσο όγκο των εισαγωγών τους κατά τη διάρκεια των προηγουμένων τριών ετών κακάου για τα οποία ο οργανισμός έχει δημοσιεύσει στοιχεία στο τελευταίο τεύχος τριμηνιαίου δελτίου στατιστικών για το κακάο (Quarterly Bulletin of Cocoa Statistics). Για τον σκοπό αυτό, οι εισαγωγές υπολογίζονται με την πρόσθεση των καθαρών εισαγωγών κακάου σε βαλάνους στις ακαθάριστες εισαγωγές προϊόντων κακάου, μετατρεπόμενων σε ισοδύναμο κακάου σε βαλάνους με τη χρησιμοποίηση των συντελεστών μετατροπής που αναφέρονται στο άρθρο 34. Κανένα κράτος μέλος δεν διαθέτει πάνω από πέντε ψήφους. Κατά συνέπεια, τα δικαιώματα ψήφου των κρατών μελών που διαθέτουν αριθμό ψήφων μεγαλύτερο από τον ελάχιστο ανακατανέμονται μεταξύ των μελών που διαθέτουν αριθμό ψήφων χαμηλότερο από το ελάχιστο.4. Αν για οποιοδήποτε λόγο, προκύψουν δυσχέρειες κατά τον καθορισμό ή την αναπροσαρμογή της στατιστικής βάσης για τον υπολογισμό των ψήφων σύμφωνα με τις διατάξεις των παραγράφων 2 και 3 του παρόντος άρθρου, το συμβούλιο δύναται να καθορίσει διαφορετική στατιστική βάση για τον υπολογισμό των ψήφων.5. Κανένα μέλος, με εξαίρεση εκείνα που αναφέρονται στις παραγράφους 4 και 5 του άρθρου 4, δεν έχει περισσότερες από 400 ψήφους. Οι ψήφοι πάνω από αυτόν τον αριθμό, που προκύπτουν από τους υπολογισμούς που αναφέρονται στις παραγράφους 2, 3 και 4 του παρόντος άρθρου, ανακατανέμονται μεταξύ των υπόλοιπων μελών σύμφωνα με τις διατάξεις των παραγράφων αυτών.6. Όταν η σύνθεση του οργανισμού αλλάζει ή τα δικαιώματα ψήφου ενός μέλους αναστέλλονται ή αναπροσαρμόζονται δυνάμει κάποιας διάταξης της παρούσας συμφωνίας, το συμβούλιο προβαίνει σε νέα ανακατανομή ψήφων σύμφωνα με το παρόν άρθρο. Η Ευρωπαϊκή Ένωση ή κάθε άλλος διακυβερνητικός οργανισμός όπως ορίζεται στο άρθρο 4 διαθέτει ψήφους ως ένα μόνο μέλος, σύμφωνα με τη διαδικασία που προβλέπεται στις παραγράφους 2 και 3 του παρόντος άρθρου.7. Η κατάτμηση των ψήφων δεν είναι δυνατή.Άρθρο 11Διαδικασία ψηφοφορίας στο συμβούλιο1. Κάθε μέλος ψηφίζει με τον αριθμό των ψήφων που διαθέτει και κανένα μέλος δεν δύναται να διαιρεί τις ψήφους του. Εντούτοις, τα μέλη που είναι εξουσιοδοτημένα να χρησιμοποιήσουν και ψήφους άλλες εκτός από τις δικές τους, βάσει της παραγράφου 2 του παρόντος άρθρου, δεν είναι υποχρεωμένα να ψηφίσουν κατά τον ίδιο τρόπο που ψηφίζουν με τις δικές τους ψήφους.2. Με γραπτή κοινοποίηση προς τον πρόεδρο του συμβουλίου, κάθε μέλος εξαγωγής δύναται να εξουσιοδοτήσει οποιοδήποτε άλλο μέλος εξαγωγής και κάθε μέλος εισαγωγής δύναται να εξουσιοδοτήσει οποιοδήποτε άλλο μέλος εισαγωγής να εκπροσωπήσει τα συμφέροντά του και να ασκήσει το δικαίωμα ψήφου του σε οποιαδήποτε συνεδρίαση του συμβουλίου. Σ’ αυτή την περίπτωση, δεν εφαρμόζεται ο περιορισμός που προβλέπεται στην παράγραφο 5 του άρθρο 10.3. Το μέλος που εξουσιοδοτείται από άλλο μέλος να χρησιμοποιήσει τις ψήφους του τελευταίου, βάσει του άρθρου 10, χρησιμοποιεί αυτές τις ψήφους σύμφωνα με τις οδηγίες που δόθηκαν από το μέλος αυτό.Άρθρο 12Αποφάσεις του συμβουλίου1. Το συμβούλιο προσπαθεί να λαμβάνει όλες τις αποφάσεις του και να διατυπώνει όλες τις συστάσεις του με κοινή συναίνεση. Αν η συναίνεση αυτή δεν μπορεί να επιτευχθεί, το συμβούλιο λαμβάνει τις αποφάσεις του και διατυπώνει τις συστάσεις


text: του με ειδική ψηφοφορία, σύμφωνα με τις ακόλουθες διαδικασίες:α) αν η πρόταση δεν λάβει την απαιτούμενη από την ειδική ψηφοφορία πλειοψηφία λόγω αρνητικής ψήφου περισσοτέρων από τριών μελών εξαγωγής ή περισσοτέρων από τριών μελών εισαγωγής, θεωρείται απορριφθείσα·β) αν η πρόταση δεν συγκεντρώσει την απαιτούμενη από την ειδική ψηφοφορία πλειοψηφία, λόγω αρνητικής ψήφου τριών ή λιγότερων από τριών μελών εξαγωγής ή τριών ή λιγότερων από τριών μελών εισαγωγής, τίθεται εκ νέου σε ψηφοφορία εντός σαράντα οκτώ ωρών καιγ) αν η πρόταση εξακολουθεί να μη λαμβάνει την απαιτούμενη από την ειδική ψηφοφορία πλειοψηφία, θεωρείται απορριφθείσα.2. Κατά την καταμέτρηση των ψήφων που απαιτούνται για τη λήψη κάθε απόφασης ή σύστασης του συμβουλίου, οι ψήφοι των μελών που απέχουν δεν λαμβάνονται υπόψη.3. Τα μέλη αναλαμβάνουν την υποχρέωση να θεωρούν δεσμευτικές όλες τις αποφάσεις που λαμβάνει το συμβούλιο δυνάμει της παρούσας συμφωνίας.Άρθρο 13Συνεργασία με άλλους οργανισμούς1. Το συμβούλιο θεσπίζει κάθε πρόσφορη διάταξη για τη διενέργεια διαβουλεύσεων ή τη συνεργασία με τον Οργανισμό Ηνωμένων Εθνών και τα όργανά του, ιδίως με τη συνδιάσκεψη των Ηνωμένων Εθνών για το εμπόριο και την ανάπτυξη και την οργάνωση των Ηνωμένων Εθνών για τη διατροφή και τη γεωργία και με τα λοιπά εξειδικευμένα όργανα των Ηνωμένων Εθνών, καθώς και με τους αρμόδιους διακυβερνητικούς οργανισμούς.2. Το συμβούλιο, λαμβανομένου υπόψη του ιδιαίτερου ρόλου της συνδιάσκεψης των Ηνωμένων Εθνών για το εμπόριο και την ανάπτυξη στον τομέα του διεθνούς εμπορίου των βασικών προϊόντων, την ενημερώνει με τον κατάλληλο τρόπο για τις δραστηριότητές του και τα προγράμματα εργασίας του.3. Το συμβούλιο δύναται επίσης να λάβει κάθε κατάλληλο μέτρο προκειμένου να διατηρήσει αποτελεσματικές επαφές με τις διεθνείς οργανώσεις παραγωγών, εμπόρων και παρασκευαστών κακάου.4. Το συμβούλιο επιδιώκει τη συμμετοχή των διεθνών χρηματοπιστωτικών οργανισμών και άλλων φορέων που ενδιαφέρονται για τον τομέα του κακάου σε παγκόσμια κλίμακα στις εργασίες του όσον αφορά την πολιτική παραγωγής και κατανάλωσης κακάου.5. Το συμβούλιο δύναται να αποφασίσει να συνεργαστεί με άλλους αρμόδιους εμπειρογνώμονες σε θέματα κακάου.Άρθρο 14Πρόσκληση και αποδοχή παρατηρητών1. Το συμβούλιο δύναται να προσκαλέσει οποιοδήποτε κράτος μη μέλος να συμμετάσχει στις συνεδριάσεις του με την ιδιότητα του παρατηρητή.2. Το συμβούλιο δύναται επίσης να προσκαλέσει οποιαδήποτε οργάνωση που αναφέρεται στο άρθρο 13 να συμμετάσχει στις συνεδριάσεις του με την ιδιότητα του παρατηρητή.3. Το συμβούλιο δύναται επίσης να προσκαλέσει, με την ιδιότητα του παρατηρητή, μη κυβερνητικές οργανώσεις που διαθέτουν την απαιτούμενη πείρα στους κλάδους του τομέα του κακάου.4. Για κάθε μία από τις συνεδριάσεις αυτές, το συμβούλιο αποφασίζει για τη συμμετοχή παρατηρητών, καθώς και, κατά περίπτωση, μη κυβερνητικών οργανώσεων που διαθέτουν την απαιτούμενη πείρα στους κλάδους του τομέα του κακάου, σύμφωνα με τους όρους που καθορίζονται στον διοικητικό κανονισμό του οργανισμού.Άρθρο 15Απαρτία1. Η απαιτούμενη απαρτία για την εναρκτήρια συνεδρίαση κάθε συνόδου του συμβουλίου συνίσταται στην παρουσία πέντε τουλάχιστον μελών εξαγωγής και της πλειοψηφίας των μελών εισαγωγής με την επιφύλαξη ότι τα παρόντα μέλη κάθε κατηγορίας κατέχουν τουλάχιστον τα δύο τρίτα του συνόλου των ψήφων των μελών της κατηγορίας αυτής.2. Αν η προβλεπόμενη στην παράγραφο 1 του παρόντος άρθρου απαρτία δεν επιτευχθεί κατά την εναρκτήρια συνεδρίαση της συνόδου, τη δεύτερη ημέρα και καθ’


text: όλη τη διάρκεια της συνόδου, υπάρχει απαρτία για την εναρκτήρια συνεδρίαση, εφόσον είναι παρόντα τα μέλη εξαγωγής και τα μέλη εισαγωγής που συγκεντρώνουν την απλή πλειοψηφία των ψήφων σε κάθε κατηγορία.3. Η απαιτούμενη απαρτία για τις συνεδριάσεις που ακολουθούν την εναρκτήρια συνεδρίαση μιας συνόδου, σύμφωνα με την παράγραφο 1 του παρόντος άρθρου, ορίζεται στην παράγραφο 2 του ίδιου άρθρου.4. Όλα τα μέλη που εκπροσωπούνται σύμφωνα με την παράγραφο 2 του άρθρου 11 θεωρούνται παρόντα.ΚΕΦΑΛΑΙΟ VΗ ΓΡΑΜΜΑΤΕΙΑ ΤΟΥ ΟΡΓΑΝΙΣΜΟΥΆρθρο 16Ο εκτελεστικός διευθυντής και το προσωπικό του οργανισμού1. Η γραμματεία περιλαμβάνει τον εκτελεστικό διευθυντή και το προσωπικό.2. Το συμβούλιο διορίζει τον εκτελεστικό διευθυντή για θητεία που υπερβαίνει τη διάρκεια της συμφωνίας και των ενδεχόμενων παρατάσεών της. Καθορίζει τους κανόνες επιλογής των υποψηφίων και τους όρους πρόσληψης του εκτελεστικού διευθυντή.3. Ο εκτελεστικός διευθυντής είναι ο ανώτατος λειτουργός του οργανισμού· είναι υπεύθυνος ενώπιον του συμβουλίου για τη διαχείριση και τη λειτουργία της παρούσας συμφωνίας, σύμφωνα με τις αποφάσεις του συμβουλίου.4. Το προσωπικό του οργανισμού είναι υπεύθυνο ενώπιον του εκτελεστικού διευθυντή.5. Ο εκτελεστικός διευθυντής διορίζει το προσωπικό σύμφωνα με τους κανονισμούς που εκδίδει το συμβούλιο. Για την έκδοση αυτών των κανονισμών, το συμβούλιο λαμβάνει υπόψη τους κανονισμούς που εφαρμόζονται στο προσωπικό παρεμφερών διακυβερνητικών οργανισμών. Οι υπάλληλοι προσλαμβάνονται, στο μέτρο του δυνατού, μεταξύ των υπηκόων των μελών εξαγωγής και των μελών εισαγωγής.6. Ούτε ο εκτελεστικός διευθυντής ούτε το προσωπικό είναι δυνατό να έχουν οικονομικό συμφέρον στη βιομηχανία, την εμπορία, τη μεταφορά ή τη διαφήμιση του κακάου.7. Κατά την άσκηση των καθηκόντων τους, ο εκτελεστικός διευθυντής και το προσωπικό δεν ζητούν ούτε δέχονται οδηγίες από οποιοδήποτε μέλος ή αρχή εκτός του οργανισμού. Απέχουν από κάθε πράξη ασυμβίβαστη με την ιδιότητα τους των διεθνών υπαλλήλων υπεύθυνων μόνο ενώπιον του οργανισμού. Κάθε μέλος υποχρεούται να σέβεται τον αποκλειστικά διεθνή χαρακτήρα των καθηκόντων του εκτελεστικού διευθυντή και του προσωπικού και να μην επιδιώκει να τους επηρεάσει κατά την άσκηση των καθηκόντων τους.8. Ο εκτελεστικός διευθυντής ή το προσωπικό του οργανισμού υποχρεούνται να μη διαδίδουν πληροφορίες, όσον αφορά τη λειτουργία ή τη διαχείριση της παρούσας συμφωνίας, εκτός αν το συμβούλιο παρέχει σ’ αυτούς σχετική έγκριση ή αυτό επιβάλλεται από την ορθή άσκηση των καθηκόντων τους στο πλαίσιο της παρούσας συμφωνίας.Άρθρο 17Πρόγραμμα εργασιών1. Κατά την πρώτη συνεδρίασή του μετά την έναρξη ισχύος της παρούσας συμφωνίας, ο εκτελεστικός διευθυντής υποβάλλει προς εξέταση και έγκριση στο Συμβούλιο πενταετές στρατηγικό σχέδιο. Ένα χρόνο πριν από τη λήξη του πενταετούς στρατηγικού σχεδίου, ο εκτελεστικός διευθυντής υποβάλλει στο συμβούλιο νέο πενταετές στρατηγικό σχέδιο.2. Κατά την τελευταία συνεδρίασή του πριν από το τέλος κάθε έτους κακάου, το συμβούλιο, με σύσταση της οικονομικής επιτροπής, θεσπίζει το πρόγραμμα εργασίας του οργανισμού το οποίο καθορίζεται από τον εκτελεστικό διευθυντή για το επόμενο έτος. Το πρόγραμμα εργασίας περιλαμβάνει τα σχέδια, τις πρωτοβουλίες και τις δραστηριότητες που πρέπει να διεξαχθούν από τον οργανισμό. Εφαρμόζεται από τον εκτελεστικό διευθυντή.3. Κατά την τελευταία συνεδρίασή του πριν από το τέλος κάθε έτους κακάου, η οικονομική επιτροπή αξιολογεί την εφαρμογή του προγράμματος εργασίας του τρέχοντος έτους, με βάση έκθεση του εκτελεστικού διευθυντή. Η εκτελεστική επιτροπή υποβάλλει τα


text: συμπεράσματά της στο συμβούλιο.Άρθρο 18Ετήσια έκθεσηΤο συμβούλιο δημοσιεύει ετήσια έκθεση.ΚΕΦΑΛΑΙΟ VIΗ ΔΙΟΙΚΗΤΙΚΗ ΚΑΙ ΔΗΜΟΣΙΟΝΟΜΙΚΗ ΕΠΙΤΡΟΠΗΆρθρο 19Σύσταση διοικητικής και δημοσιονομικής επιτροπής1. Συνιστάται διοικητική και δημοσιονομική επιτροπή, η οποία αναλαμβάνει:α) να εποπτεύει, βάσει πρότασης προϋπολογισμού που της υποβάλλει ο εκτελεστικός διευθυντής, την εκπόνηση του σχεδίου διοικητικού προϋπολογισμού που πρέπει να υποβληθεί στο συμβούλιο·β) να εκτελεί κάθε άλλο διοικητικό και δημοσιονομικό καθήκον που της αναθέτει το συμβούλιο, συμπεριλαμβανομένης και της παρακολούθησης των εσόδων και δαπανών, καθώς και των θεμάτων που άπτονται της διοίκησης του οργανισμού.2. Η διοικητική και δημοσιονομική επιτροπή υποβάλλει τις συστάσεις της στο συμβούλιο σχετικά με τα προαναφερθέντα θέματα.3. Το συμβούλιο καταρτίζει τον κανονισμό της διοικητικής και δημοσιονομικής επιτροπής.Άρθρο 20Σύνθεση της διοικητικής και δημοσιονομικής επιτροπής1. Η διοικητική και δημοσιονομική επιτροπή αποτελείται από έξι μέλη εξαγωγής που συνεδριάζουν εκ περιτροπής και έξι μέλη εξαγωγής.2. Κάθε μέλος της διοικητικής και δημοσιονομικής επιτροπής ορίζει έναν αντιπρόσωπο και, εάν επιθυμεί, έναν ή περισσότερους αναπληρωτές. Τα μέλη κάθε κατηγορίας εκλέγονται από το συμβούλιο, βάσει της κατανομής ψήφων που προβλέπεται στο άρθρο 10. Η θητεία τους είναι διετής και ανανεώσιμη.3. Η διοικητική και δημοσιονομική επιτροπή εκλέγει πρόεδρο και αντιπρόεδρο μεταξύ των αντιπροσώπων της για διετή χρονική περίοδο Η προεδρία και η αντιπροεδρία ασκούνται εναλλάξ από τα μέλη εξαγωγής και τα μέλη εισαγωγής.Άρθρο 21Συνεδριάσεις της διοικητικής και δημοσιονομικής επιτροπής1. Στις συνεδριάσεις της διοικητικής και δημοσιονομικής επιτροπής μπορούν να συμμετάσχουν όλα τα μέλη του οργανισμού με την ιδιότητα του παρατηρητή.2. Η διοικητική και δημοσιονομική επιτροπή συνέρχεται κανονικά στην έδρα του οργανισμού, εκτός εάν αποφασίσει διαφορετικά. Εάν, με πρόσκληση ενός μέλους η διοικητική και δημοσιονομική επιτροπή συνέλθει σε τόπο διαφορετικό από την έδρα του οργανισμού, το μέλος αυτό επιβαρύνεται με όλα τα προκύπτοντα συμπληρωματικά έξοδα, σύμφωνα με τους διοικητικούς κανόνες του οργανισμού.3. Η διοικητική και δημοσιονομική επιτροπή συνέρχεται κανονικά δύο φορές τον χρόνο και υποβάλλει στο συμβούλιο έκθεση πεπραγμένων.ΚΕΦΑΛΑΙΟ VIIΔΗΜΟΣΙΟΝΟΜΙΚΑΆρθρο 22Δημοσιονομικά1. Για τη διαχείριση της παρούσας συμφωνίας τηρείται διοικητικός λογαριασμός. Οι δαπάνες που απαιτούνται για τη διαχείριση της παρούσας συμφωνίας καλύπτονται από τον διοικητικό λογαριασμό στον οποίον συγκεντρώνονται οι ετήσιες εισφορές των μελών που υπολογίζονται σύμφωνα με το άρθρο 24. Αν, ωστόσο, ένα μέλος ζητήσει την παροχή ειδικών υπηρεσιών, το συμβούλιο δύναται να αποφασίσει την ικανοποίηση του αιτήματος και να ζητήσει από το εν λόγω μέλος να πληρώσει γι’ αυτές.2. Το συμβούλιο δύναται να ανοίγει χωριστούς λογαριασμούς για ειδικούς σκοπούς που μπορεί να καθορίζει σύμφωνα με τους στόχους της παρούσας συμφωνίας. Οι λογαριασμοί αυτοί χρηματοδοτούνται από εκούσιες εισφορές των μελών και άλλων οργανισμών.3. Το οικονομικό έτος του οργανισμού συμπίπτει με το έτος κακάου.4. Οι δαπάνες των αντιπροσωπειών που συμμετέχουν στο συμβούλιο, στη διοικητική και δημοσιονομική επιτροπή, στην οικονομική επιτροπή και σε κάθε άλλη επιτροπή του συμβουλίου ή της διοικητικής και δημοσιονομικής επιτροπής και της οικονομικής επιτροπής βαρύνουν τα ενδιαφερόμενα μέλη.5. Αν η οικονομική κατάσταση του οργανισμού είναι ή φαίνεται να είναι ανεπαρκής για την κάλυψη του υπολειπόμενου έτους κακάου, ο εκτελεστικός διευθυντής συγκαλεί έκτακτη σύνοδο του συμβουλίου εντός δεκαπέντε εργάσιμων ημερών, εκτός αν έχει προγραμματιστεί σύνοδος αυτού εντός τριάντα ημερολογιακών ημερών.Άρθρο 23Ευθύνες των μελώνΟι ευθύνες των μελών έναντι του συμβουλίου


text: και των λοιπών μελών περιορίζονται στις υποχρεώσεις τους, όσον αφορά τις εισφορές που προβλέπονται ρητά στην παρούσα συμφωνία. Τα τρίτα μέρη που συναλλάσσονται με το συμβούλιο λαμβάνουν γνώμη των διατάξεων της παρούσας συμφωνίας σχετικά με τις εξουσίες του συμβουλίου και τις υποχρεώσεις των μελών, ιδίως του άρθρου 7 παράγραφος 2 και της πρώτης πρότασης του παρόντος άρθρου.Άρθρο 24Έγκριση του διοικητικού προϋπολογισμού και καθορισμός των εισφορών1. Κατά το δεύτερο εξάμηνο κάθε οικονομικού έτους, το συμβούλιο εγκρίνει το διοικητικό προϋπολογισμό του οργανισμού για το επόμενο οικονομικό έτος και καθορίζει την εισφορά κάθε μέλους σ’ αυτόν τον προϋπολογισμό.2. Η εισφορά κάθε μέλους στο διοικητικό προϋπολογισμό για κάθε οικονομικό έτος είναι ανάλογη προς τη σχέση που υπάρχει, κατά την έγκριση του διοικητικού προϋπολογισμού του εν λόγω έτους, μεταξύ του αριθμού των ψήφων που διαθέτει και του συνολικού αριθμού των ψήφων όλων των μελών. Για τον καθορισμό των εισφορών, οι ψήφοι υπολογίζονται χωρίς να λαμβάνεται υπόψη η ενδεχόμενη αναστολή του δικαιώματος της ψήφου ενός μέλους ούτε η εξ αυτής προκύπτουσα ανακατανομή των ψήφων.3. Το συμβούλιο καθορίζει την αρχική εισφορά του μέλους που προσχωρεί στον οργανισμό μετά την έναρξη της ισχύος της παρούσας συμφωνίας, με βάση τον αριθμό των ψήφων που διαθέτει το μέλος αυτό και το χρονικό διάστημα που υπολείπεται στο τρέχον οικονομικό έτος. Οι ήδη ορισθείσες εισφορές, όμως, των λοιπών μελών για το τρέχον οικονομικό έτος παραμένουν αμετάβλητες.4. Αν η ισχύς της παρούσας συμφωνίας αρχίσει πριν από την έναρξη του πρώτου πλήρους οικονομικού έτους, το συμβούλιο, κατά την πρώτη σύνοδό του, εγκρίνει το διοικητικό προϋπολογισμό που καλύπτει την περίοδο μέχρι την έναρξη αυτού του πρώτου πλήρους οικονομικού έτους.Άρθρο 25Καταβολή των εισφορών στο διοικητικό προϋπολογισμό1. Οι εισφορές στο διοικητικό προϋπολογισμό κάθε οικονομικού έτους καταβάλλονται σε ελεύθερα μετατρέψιμο νόμισμα, δεν υπόκεινται σε περιορισμούς συναλλάγματος και είναι απαιτητές από την πρώτη ημέρα του οικονομικού έτους. Οι εισφορές των μελών για το οικονομικό έτος κατά τη διάρκεια του οποίου γίνονται μέλη του οργανισμού, είναι απαιτητές από την ημερομηνία απόκτησης της ιδιότητας του μέλους.2. Οι εισφορές στο διοικητικό προϋπολογισμό που έχει εγκριθεί βάσει της παραγράφου 4 του άρθρου 24 καταβάλλονται εντός των τριών επόμενων μηνών από την ημερομηνία καθορισμού τους.3. Αν, μετά τους τέσσερις πρώτους μήνες του οικονομικού έτους ή, σε περίπτωση προσχώρησης νέου μέλους, τρεις μήνες μετά τον χρόνο καθορισμού από το συμβούλιο της συμμετοχής αυτού του μέλους, ένα μέλος δεν καταβάλει την εισφορά του στον διοικητικό προϋπολογισμό, ο εκτελεστικός διευθυντής του ζητεί να πραγματοποιήσει την πληρωμή το συντομότερο δυνατό. Αν, μετά την πάροδο δύο μηνών από τη διατύπωση του αιτήματος του εκτελεστικού διευθυντή, το εν λόγω μέλος δεν καταβάλει την εισφορά του, αναστέλλονται τα δικαιώματα ψήφου στο συμβούλιο και στη διοικητική και δημοσιονομική επιτροπή, καθώς και στην οικονομική επιτροπή μέχρι της πλήρους καταβολής της εισφοράς του.4. Το μέλος του οποίου τα δικαιώματα ψήφου έχουν ανασταλεί, σύμφωνα με την παράγραφο 3 του παρόντος άρθρου, δεν μπορεί να στερηθεί ουδενός άλλου δικαιώματός του ούτε να απαλλαγεί από καμία από τις υποχρεώσεις που του επιβάλλει η παρούσα συμφωνία, εκτός αν το συμβούλιο αποφασίσει διαφορετικά. Παραμένει υπόχρεο για την πλήρη καταβολή


text: της εισφοράς του και την εκπλήρωση όλων των άλλων οικονομικών υποχρεώσεων που απορρέουν από την παρούσα συμφωνία.5. Το συμβούλιο εξετάζει το θέμα της συμμετοχής για κάθε μέλος που επί δύο έτη δεν έχει καταβάλει τις εισφορές του και δύναται να αποφασίσει ότι το μέλος αυτό θα παύσει να έχει τα δικαιώματα που απορρέουν από την ιδιότητα του μέλους ή/και θα παύσει να λαμβάνεται υπόψη για τον προϋπολογισμό. Το εν λόγω μέλος θα εξακολουθήσει να ευθύνεται για τις λοιπές οικονομικές υποχρεώσεις του βάσει της παρούσας συμφωνίας. Αν το εν λόγω μέλος καταβάλει τις καθυστερούμενες εισφορές, θα αποκτήσει εκ νέου τα δικαιώματα που απορρέουν από την ιδιότητα του μέλους. Οι καταβολές που πραγματοποιούν τα μέλη που οφείλουν καθυστερούμενες εισφορές καλύπτουν καταρχάς τις καθυστερημένες και κατόπιν τις τρέχουσες εισφορές.Άρθρο 26Έλεγχος και δημοσίευση των λογαριασμών1. Το ταχύτερο δυνατό και το αργότερο έξι μήνες από τη λήξη κάθε οικονομικού έτους, ελέγχονται τα αντίγραφα των λογαριασμών του οργανισμού και ο απολογισμός της λήξης του οικονομικού έτους για καθέναν από τους λογαριασμούς που αναφέρονται στο άρθρο 22. Ο έλεγχος γίνεται από ανεξάρτητο ελεγκτή αναγνωρισμένης ικανότητας, που εκλέγεται από το συμβούλιο για κάθε οικονομικό έτος.2. Οι όροι πρόσληψης του ανεξάρτητου ελεγκτή αναγνωρισμένης ικανότητας, καθώς και οι προθέσεις και οι σκοποί του ελέγχου αναγράφονται στον δημοσιονομικό κανονισμό του οργανισμού. Τα ελεγχθέντα αντίγραφα των λογαριασμών και ο απολογισμός του οργανισμού υποβάλλονται στο συμβούλιο για έγκριση κατά την αμέσως επόμενη τακτική σύνοδό του.3. Δημοσιεύεται περίληψη των ελεγχθέντων λογαριασμών και του απολογισμού.ΚΕΦΑΛΑΙΟ VIIIΗ ΟΙΚΟΝΟΜΙΚΗ ΕΠΙΤΡΟΠΗΆρθρο 27Σύσταση της οικονομικής επιτροπής1. Συνιστάται οικονομική επιτροπή η οποία αναλαμβάνει:α) την εξέταση των στατιστικών στοιχείων για το κακάο και τη στατιστική ανάλυση της παραγωγής, της κατανάλωσης, των αποθεμάτων, του τριμμένου κακάου, του διεθνούς εμπορίου και των τιμών του κακάου·β) την εξέταση των αναλύσεων των τάσεων της αγοράς και των άλλων παραγόντων που επηρεάζουν τις τάσεις αυτές, ειδικότερα της προσφοράς και της ζήτησης κακάου, συμπεριλαμβανομένης και της επίδρασης της χρησιμοποίησης προϊόντων υποκατάστασης του βουτύρου κακάου στην κατανάλωση και στο διεθνές εμπόριο κακάου·γ) την ανάλυση των πληροφοριών σχετικά με την πρόσβαση στην αγορά του κακάου και των προϊόντων κακάου στις χώρες παραγωγής και κατανάλωσης, συμπεριλαμβανομένων και των πληροφοριών για τα δασμολογικά και μη δασμολογικά εμπόδια, καθώς και για τις δραστηριότητες που αναλαμβάνουν τα μέλη για να προωθήσουν την εξάλειψη των εμποδίων στο εμπόριο·δ) την εξέταση και τη σύσταση στο συμβούλιο των σχεδίων που πρόκειται να χρηματοδοτηθούν από το κοινό ταμείο για τα βασικά προϊόντα (ΚΤΒΠ) και από άλλους δωρητές·ε) την εξέταση των θεμάτων που αφορούν τις οικονομικές πτυχές της βιώσιμης ανάπτυξης της οικονομίας του κακάου·στ) την εξέταση του σχεδίου ετησίου προγράμματος εργασίας του οργανισμού ενδεχομένως σε συνεργασία με τη διοικητική και δημοσιονομική επιτροπή·ζ) την προετοιμασία διεθνών διασκέψεων και σεμιναρίων για το κακάο, κατόπιν αιτήσεως του συμβουλίου·η) την εξέταση κάθε άλλου θέματος που εγκρίνει το συμβούλιο.2. Η οικονομική επιτροπή υποβάλλει συστάσεις για τα προαναφερθέντα θέματα στο συμβούλιο.3. Το συμβούλιο καταρτίζει τον κανονισμό της οικονομικής επιτροπής.Άρθρο 28Σύνθεση της οικονομικής επιτροπής1. Στην οικονομική επιτροπή μπορούν να συμμετάσχουν όλα τα μέλη του οργανισμού.2. Τα μέλη της οικονομικής επιτροπής εκλέγουν πρόεδρο και αντιπρόεδρο για


text: διετή χρονική περίοδο. Η προεδρία και η αντιπροεδρία ασκούνται εναλλάξ από τις χώρες εξαγωγής και από τις χώρες εισαγωγής.Άρθρο 29Συνεδριάσεις της οικονομικής επιτροπής1. Η οικονομική επιτροπή συνέρχεται κανονικά στην έδρα του οργανισμού, εκτός εάν αποφασίσει διαφορετικά. Εάν, με πρόσκληση ενός μέλους η οικονομική επιτροπή συνέλθει σε τόπο διαφορετικό από την έδρα του οργανισμού, το μέλος αυτό επιβαρύνεται με όλα τα προκύπτοντα συμπληρωματικά έξοδα, σύμφωνα με τους διοικητικούς κανόνες του οργανισμού.2. Η οικονομική επιτροπή συνέρχεται κανονικά δύο φορές τον χρόνο ταυτόχρονα με τις συνεδριάσεις του συμβουλίου. Η διοικητική και δημοσιονομική επιτροπή και υποβάλλει στο συμβούλιο έκθεση πεπραγμένων.ΚΕΦΑΛΑΙΟ IXΔΙΑΦΑΝΕΙΑ ΤΗΣ ΑΓΟΡΑΣΆρθρο 30Ενημέρωση και διαφάνεια της αγοράς1. Ο οργανισμός χρησιμεύει ως παγκόσμιο κέντρο ενημέρωσης για τη συλλογή, συγκέντρωση, ανταλλαγή και διάδοση κατάλληλων στατιστικών στοιχείων και την πραγματοποίηση μελετών στους κλάδους που έχουν σχέση με το κακάο και τα προϊόντα κακάου. Για τον σκοπό αυτό, ο οργανισμός:α) τηρεί ενημερωμένα στατιστικά στοιχεία σχετικά με την παραγωγή, το τριμμένο κακάο, την κατανάλωση, τις εξαγωγές, τις επανεξαγωγές, τις εισαγωγές, τις τιμές και τα αποθέματα κακάου και προϊόντων κακάου·β) ζητεί, εάν χρειάζεται, τεχνικές πληροφορίες σχετικά με την καλλιέργεια, την εμπορία, τη μεταφορά, τη μεταποίηση, τη χρησιμοποίηση και την κατανάλωση του κακάου.2. Το συμβούλιο εάν κρίνει ότι ορισμένα στοιχεία για το κακάο είναι αναγκαία για τη λειτουργία του δύναται να ζητήσει από τα μέλη να παράσχουν τα στοιχεία αυτά, συμπεριλαμβανομένων και των πληροφοριών σχετικά με τις κυβερνητικές πολιτικές, τους φόρους, καθώς και τους εθνικούς κανόνες, νόμους και κανονισμούς που εφαρμόζονται στο κακάο.3. Με σκοπό την προώθηση της διαφάνειας της αγοράς, τα μέλη κοινοποιούν στον εκτελεστικό διευθυντή, στο μέτρο του δυνατού και εντός λογικών χρονικών ορίων, κατάλληλα και όσο το δυνατόν λεπτομερή και αξιόπιστα στατιστικά στοιχεία.4. Αν ένα μέλος δεν παρέχει, ή δυσκολεύεται να παράσχει, εντός ευλόγου προθεσμίας, τα στατιστικά στοιχεία που ζητεί το συμβούλιο για να εξασφαλίσει την καλή λειτουργία του οργανισμού, το συμβούλιο δύναται να απαιτήσει από το εν λόγω μέλος να εξηγήσει τους λόγους αυτής της αθέτησης. Εφόσον διαπιστωθεί ότι πρέπει εν προκειμένω να χορηγηθεί βοήθεια, το συμβούλιο δύναται να παράσχει τη δέουσα στήριξη προς αντιμετώπιση των δυσχερειών.5. Το συμβούλιο δημοσιεύει, σε δέουσα χρονική στιγμή, αλλά τουλάχιστον δύο φορές ανά έτος κακάου, προοπτικές της παραγωγής και του τριμμένου κακάου. Το συμβούλιο μπορεί να χρησιμοποιεί σχετικές πληροφορίες από άλλες πηγές, ώστε να παρακολουθεί την εξέλιξη της αγοράς και να αξιολογεί τα επίκαιρα και τα εν δυνάμει επίπεδα παραγωγής και κατανάλωσης. Ωστόσο, το συμβούλιο δεν μπορεί να δημοσιεύει καμία πληροφορία ικανή να αποκαλύψει τη δραστηριότητα φυσικών προσώπων ή εμπορικών φορέων που παράγουν, μεταποιούν ή διανέμουν το κακάο.Άρθρο 31Αποθέματα1. Για να διευκολύνεται η αξιολόγηση του όγκου των παγκοσμίων αποθεμάτων κακάου, ώστε να εξασφαλίζεται μεγαλύτερη διαφάνεια στην αγορά, κάθε μέλος παρέχει στον εκτελεστικό διευθυντή, κάθε χρόνο και το αργότερο μέχρι τον Μάιο, πληροφορίες σχετικά με το επίπεδο των αποθεμάτων κακάου σε βαλάνους και των προϊόντων κακάου που βρίσκονται στη χώρα του, σύμφωνα με την παράγραφο 3 του άρθρου 30.2. Ο εκτελεστικός διευθυντής λαμβάνει τα απαραίτητα μέτρα ώστε ο ιδιωτικός τομέας να συνεργάζεται δραστήρια στις εργασίες αυτές, διασφαλίζοντας συγχρόνως την εμπορική εμπιστευτικότητα


text: των παρεχόμενων πληροφοριών.3. Με βάση τις πληροφορίες αυτές, ο εκτελεστικός διευθυντής υποβάλλει στην οικονομική επιτροπή ετήσια έκθεση σχετικά με την κατάσταση των παγκόσμιων αποθεμάτων κακάου σε βαλάνους και προϊόντων κακάου.Άρθρο 32Προϊόντα υποκατάστασης του κακάου1. Τα μέλη αναγνωρίζουν ότι η χρήση των προϊόντων υποκατάστασης μπορεί να παραβλάψει την αύξηση της κατανάλωσης του κακάο και την ανάπτυξη βιώσιμης οικονομίας κακάου. Σε συνάρτηση με αυτό, λαμβάνουν υπόψη τις συστάσεις και τις αποφάσεις των αρμόδιων διεθνών οργανισμών, και ιδίως τις διατάξεις του Κώδικα τροφίμων και ποτών.2. Ο εκτελεστικός διευθυντής υποβάλλει περιοδικές εκθέσεις στην οικονομική επιτροπή σχετικά με την εξέλιξη της κατάστασης. Με βάση τις εκθέσεις αυτές, η οικονομική επιτροπή προβαίνει στον απολογισμό της κατάστασης και, ενδεχομένως, υποβάλλει συστάσεις στο συμβούλιο με σκοπό τη λήψη κατάλληλων αποφάσεων.Άρθρο 33Ενδεικτική τιμή1. Για τους σκοπούς της παρούσας συμφωνίας, και ιδίως για την παρακολούθηση της εξέλιξης της αγοράς του κακάου, ο εκτελεστικός διευθυντής υπολογίζει και δημοσιεύει μια ενδεικτική τιμή ICCO για το κακάο σε βαλάνους. Η τιμή αυτή εκφράζεται σε ειδικά τραβηχτικά δικαιώματα (ΕΤΔ), ανά τόνο.2. Η ενδεικτική τιμή ICCO είναι ο υπολογιζόμενος καθημερινά μέσος όρος των χρηματιστηριακών τιμών κακάου σε βαλάνους των τριών εγγύτερων ενεργών μηνών στην προθεσμιακή αγορά χρηματοοικονομικών συμβάσεων του Λονδίνου (NYSE Liffe) και στο χρηματιστήριο εμπορευμάτων της Νέας Υόρκης (ICE Futures US), κατά το πέρας των συναλλαγών στο Λονδίνο. Οι τιμές του Λονδίνου μετατρέπονται σε δολάρια ΗΠΑ ανά τόνο, μέσω της συναλλαγματικής τιμής της ημέρας που καθορίζεται υπό εξάμηνη προθεσμία στο Λονδίνο κατά το κλείσιμο. Ο μέσος όρος των τιμών Λονδίνου και Νέας Υόρκης εκφρασμένος σε δολάρια ΗΠΑ μετατρέπεται σε ευρώ και σε λίρες στερλίνες με τη συναλλαγματική ισοτιμία τοις μετρητοίς, στο Λονδίνο κατά το κλείσιμο, καθώς και σε ΕΤΔ με την ισχύουσα καθημερινά επίσημη συναλλαγματική ισοτιμία δολαρίου ΗΠΑ/ΕΤΔ που καθορίζεται από το Διεθνές Νομισματικό Ταμείο. Το συμβούλιο αποφασίζει για τον τρόπο υπολογισμού που πρέπει να χρησιμοποιηθεί, όταν είναι διαθέσιμες μόνον οι υφιστάμενες τιμές στη μία από τις δύο αυτές αγορές ή όταν η αγορά ξένου συναλλάγματος του Λονδίνου είναι κλειστή. Η μετάβαση στην επόμενη περίοδο των τριών μηνών πραγματοποιείται τη δέκατη πέμπτη ημέρα του μηνός που προηγείται αμέσως του πλησιέστερου ενεργού μηνός, κατά τον οποίο έληξαν οι συμβάσεις.3. Το συμβούλιο έχει τη δυνατότητα να αποφασίσει να χρησιμοποιήσει, για τον υπολογισμό της ενδεικτικής τιμής ICCO, οποιουσδήποτε άλλους τρόπους υπολογισμού κρίνει ικανοποιητικότερους από τους υποδεικνυόμενους στο παρόν άρθρο.Άρθρο 34Συντελεστές μετατροπής1. Για να καθοριστεί η ισοδυναμία σε κακάο σε βαλάνους των προϊόντων του κακάου, οι συντελεστές μετατροπής είναι οι εξής: βούτυρο κακάου 1,33· ζύμη αποβουτυρωμένη και σκόνη κακάου 1,18· πολτός/ποτό κακάου και αποφλοιωμένα αμύγδαλα 1,25. Το συμβούλιο δύναται να αποφασίζει, εφόσον είναι αναγκαίο, για το χαρακτηρισμό και άλλων προϊόντων που περιέχουν κακάο ως προϊόντων κακάου. Οι συντελεστές μετατροπής για άλλα προϊόντα κακάου, εκτός από αυτά για τα οποία έχουν ήδη υποδειχθεί συντελεστές μετατροπής στο παρόν άρθρο, καθορίζονται από το συμβούλιο.2. Το συμβούλιο έχει τη δυνατότητα να αναθεωρήσει τους προβλεπόμενους στην παράγραφο 1 του παρόντος άρθρου συντελεστές μετατροπής.Άρθρο 35Επιστημονική έρευνα-ανάπτυξηΤο Συμβούλιου ενθαρρύνει και προωθεί την επιστημονική έρευνα-ανάπτυξη στους κλάδους της παραγωγής, της μεταφοράς, της μεταποίησης, της εμπορίας και


text: της κατανάλωσης κακάου, καθώς και τη διάδοση και την πρακτική εφαρμογή των αποτελεσμάτων τους. Για τον σκοπό αυτό, ο οργανισμός μπορεί να συνεργάζεται με τους διεθνείς οργανισμούς, τα ερευνητικά ιδρύματα και τον ιδιωτικό τομέα.ΚΕΦΑΛΑΙΟ XΑΝΑΠΤΥΞΗ ΤΗΣ ΑΓΟΡΑΣΆρθρο 36Αναλύσεις της αγοράς1. Η οικονομική επιτροπή αναλύει τις τάσεις και τις προοπτικές ανάπτυξης στους τομείς της παραγωγής και της κατανάλωσης κακάου, καθώς και την εξέλιξη των αποθεμάτων και των τιμών και προσδιορίζει σε πρώιμο στάδιο τυχόν διαταράξεις της ισορροπίας της αγοράς.2. Η οικονομική επιτροπή στην πρώτη της συνεδρίαση κατά την έναρξη κάθε νέου έτους κακάου εξετάζει τις παγκόσμιες ετήσιες προβλέψεις παραγωγής και κατανάλωσης για τα πέντε επόμενα έτη κακάου. Οι καθοριζόμενες προβλέψεις εξετάζονται και αναθεωρούνται, εάν χρειαστεί, σε ετήσια βάση.3. Η οικονομική επιτροπή υποβάλλει λεπτομερείς εκθέσεις σε κάθε τακτική σύνοδο του συμβουλίου, το οποίο βάσει των εκθέσεων αυτών, προβαίνει στον απολογισμό της γενικής κατάστασης, αξιολογώντας ειδικότερα την εξέλιξη της προσφοράς και της ζήτησης σε παγκόσμιο επίπεδο. Το συμβούλιο βάσει της αξιολόγησης αυτής δύναται να υποβάλει συστάσεις στα μέλη.4. Βάσει των προβλέψεων αυτών, για να αποκατασταθεί η ισορροπία της αγοράς βραχυπρόθεσμα και μακροπρόθεσμα, τα μέλη εξαγωγής δύνανται να μελετήσουν τον συντονισμό των εθνικών πολιτικών τους όσον αφορά την παραγωγή.Άρθρο 37Προώθηση της κατανάλωσης1. Τα μέλη αναλαμβάνουν να ενθαρρύνουν την κατανάλωση σοκολάτας και τη χρήση των προϊόντων κακάου, να βελτιώσουν την ποιότητα των προϊόντων αυτών και να αναπτύξουν τις αγορές του κακάου, συμπεριλαμβανομένων και εκείνων των χωρών μελών εξαγωγής. Κάθε μέλος είναι υπεύθυνο για τα μέσα και τις μεθόδους που χρησιμοποιεί προς επίτευξη αυτού του στόχου.2. Όλα τα μέλη καταβάλλουν προσπάθειες για να εξαλείψουν ή να μειώσουν αισθητά τα εσωτερικά εμπόδια στην ανάπτυξη της κατανάλωσης κακάου. Για τον σκοπό αυτό, τα μέλη ενημερώνουν συστηματικά τον εκτελεστικό διευθυντή για τους εθνικούς νόμους και τα σχετικά μέτρα και του παρέχουν κάθε άλλη πληροφορία σχετικά με την κατανάλωση κακάου, καθώς και σχετικά με τους εθνικούς φόρους και δασμούς.3. Η οικονομική επιτροπή εκπονεί πρόγραμμα δραστηριοτήτων προώθησης του οργανισμού, που μπορεί να περιλαμβάνει τη διεξαγωγή ενημερωτικών εκστρατειών, την έρευνα, την ενίσχυση των ικανοτήτων και την εκπόνηση μελετών για την παραγωγή και την κατανάλωση κακάου. Ο οργανισμός για την εκτέλεση των δραστηριοτήτων αυτών φροντίζει να εξασφαλίσει τη συνεργασία του ιδιωτικού τομέα.4. Οι δραστηριότητες προώθησης συμπεριλαμβάνονται στο ετήσιο πρόγραμμα εργασίας του οργανισμού, και μπορεί να χρηματοδοτούνται από πόρους που ανακοινώνουν τα μέλη, τα μη μέλη, άλλοι οργανισμοί και ο ιδιωτικός τομέας.Άρθρο 38Μελέτες, έρευνες και εκθέσεις1. Το συμβούλιο για να βοηθήσει τα μέλη του ενθαρρύνει την εκπόνηση μελετών, τη διεξαγωγή ερευνών, τη σύνταξη τεχνικών εκθέσεων και άλλων εγγράφων σχετικά με την οικονομία της παραγωγής και της διανομής του κακάου. Πρόκειται ιδίως για τις τάσεις και τις προοπτικές, την επίδραση των μέτρων που λαμβάνουν οι κυβερνήσεις στις χώρες εξαγωγής και στις χώρες εισαγωγής για την παραγωγή και την κατανάλωση κακάου, την ανάλυση της αλυσίδας αξιών του κακάου, τις προσεγγίσεις της διαχείρισης των οικονομικών και των άλλων επιχειρηματικών κινδύνων, τις πτυχές που συνδέονται με τη βιωσιμότητα του τομέα του κακάου, τις δυνατότητες αύξησης της κατανάλωσης κακάου στις παραδοσιακές του και νέες χρήσεις, των σχέσεων του κακάου


text: με την υγεία, καθώς και των συνεπειών της εφαρμογής της παρούσας συμφωνίας στους εξαγωγείς και εισαγωγείς κακάου, ιδίως όσον αφορά τους όρους συναλλαγών.2. Το συμβούλιο μπορεί επίσης να ενθαρρύνει μελέτες ικανές να συμβάλουν στη βελτίωση της διαφάνειας της αγοράς και να διευκολύνει την ανάπτυξη μιας ισορροπημένης και βιώσιμης παγκόσμιας οικονομίας του κακάου.3. Για την εφαρμογή των διατάξεων των παραγράφων 1 και 2 του παρόντος άρθρου, το συμβούλιο, κατόπιν σύστασης της οικονομικής επιτροπής, μπορεί να εγκρίνει πίνακα μελετών, ερευνών και εκθέσεων που μπορεί να συμπεριληφθούν στο ετήσιο πρόγραμμα εργασίας, σύμφωνα με τις διατάξεις του άρθρου 17 της παρούσας συμφωνίας. Οι δραστηριότητες αυτές μπορεί να χρηματοδοτούνται από τους πόρους του διοικητικού προϋπολογισμού ή από άλλες πηγές.ΚΕΦΑΛΑΙΟ XIΛΕΠΤΟΓΕΥΣΤΟ ΚΑΚΑΟ ("FINE" Ή "FLAVOUR")Άρθρο 39Λεπτόγευστο κακάο ("fine" ή "flavour")1. Το συμβούλιο επανεξετάζει, κατά την πρώτη του σύνοδο μετά τη θέση σε ισχύ της παρούσας συμφωνίας, το παράρτημα Γ της παρούσας συμφωνίας και, ενδεχομένως, το αναθεωρεί, καθορίζοντας τα ποσοστά στα οποία οι χώρες που απαριθμούνται στο εν λόγω παράρτημα παράγουν και εξάγουν αποκλειστικά ή εν μέρει λεπτόγευστο κακάο ("fine" ή "flavour"). Στη συνέχεια, το συμβούλιο δύναται ανά πάσα στιγμή κατά τη διάρκεια ισχύος της παρούσας συμφωνίας να επανεξετάσει και ενδεχομένως να αναθεωρήσει το παράρτημα Γ. Το συμβούλιο ζητεί την παροχή σχετικών συμβουλών από εμπειρογνώμονες, όταν αυτό απαιτείται. Στις περιπτώσεις αυτές, κατά τη σύνθεση της ομάδας εμπειρογνωμόνων πρέπει να εξασφαλίζεται, στο μέτρο του δυνατού, ισορροπία μεταξύ των εμπειρογνωμόνων των χωρών κατανάλωσης και των εμπειρογνωμόνων των χωρών παραγωγής. Το συμβούλιο αποφασίζει για τη σύνθεση της ομάδας εμπειρογνωμόνων και τις διαδικασίες που πρέπει αυτή να ακολουθεί.2. Η οικονομική επιτροπή υποβάλλει στον οργανισμό προτάσεις για την επεξεργασία και εφαρμογή συστήματος στατιστικών για την παραγωγή και το εμπόριο λεπτόγευστου κακάου ("fine" ή "flavour").3. Λαμβανομένης δεόντως υπόψη της σημασίας του λεπτόγευστου κακάου ("fine" ή "flavour"), τα μέλη εξετάζουν και υιοθετούν, αν χρειαστεί, σχετικά σχέδια, σύμφωνα με τις διατάξεις των άρθρων 37 και 43.ΚΕΦΑΛΑΙΟ XIIΣΧΕΔΙΑΆρθρο 40Σχέδια1. Τα μέλη μπορούν να υποβάλουν προτάσεις σχεδίου που συμβάλουν στην υλοποίηση των στόχων της παρούσας συμφωνίας και των πρωταρχικών τομέων εργασίας που προσδιορίζονται στο πενταετές στρατηγικό σχέδιο που προβλέπεται στο άρθρο 17 παράγραφος 1.2. Η οικονομική επιτροπή εξετάζει τις προτάσεις σχεδίου και υποβάλλει τις συστάσεις της στο συμβούλιο, σύμφωνα με τους μηχανισμούς και τις διαδικασίες υποβολής, αξιολόγησης, έγκρισης, καθορισμού των προτεραιοτήτων και της χρηματοδότησης των σχεδίων που έχει καθορίζει το συμβούλιο. Το συμβούλιο μπορεί, αν αυτό είναι συμφέρον, να καθορίσει μηχανισμούς και διαδικασίες για την εφαρμογή και την παρακολούθηση σχεδίων, καθώς και για την ευρύτερη δυνατή διάδοση των αποτελεσμάτων τους.3. Σε κάθε συνεδρίαση της οικονομικής επιτροπής, ο εκτελεστικός διευθυντής υποβάλλει έκθεση σχετικά με την εξέλιξη όλων των σχεδίων που έχει εγκρίνει το συμβούλιο, συμπεριλαμβανομένων και εκείνων για τα οποία αναμένεται χρηματοδότηση, εκείνων που βρίσκονται υπό εκτέλεση ή έχουν περατωθεί. Υποβάλλεται περίληψη στο συμβούλιο σύμφωνα με το άρθρο 27 παράγραφος 2.4. Κατά γενικό κανόνα, ο οργανισμός εξασφαλίζει τη λειτουργία του οργάνου εποπτείας κατά την εκτέλεση των σχεδίων. Τα γενικά έξοδα τα οποία αναλαμβάνει ο οργανισμός για την εκπόνηση, τη διαχείριση, την εποπτεία και την αξιολόγηση των σχεδίων πρέπει